open-index/open-wikipedia-markdown huggingface dataset:
ಚೇರವ್ ನೃತ್ಯ

thumb|ಚೇರವ್ ನೃತ್ಯ
ಭಾರತದ ಏಳು ಸಹೋದರಿ ರಾಜ್ಯಗಳಲ್ಲಿ ಒಂದಾಗಿರುವ ಮಿಜೋರಂ ರಾಜ್ಯದ ಪ್ರಾಚೀನ ನೃತ್ಯ ಪ್ರಕಾರ ಚೇರವ್ ನೃತ್ಯ. ಬಿದಿರಿನ ಸಹಾಯದಿಂದ ಮಾಡಲ್ಪಡುವ ಈ ನೃತ್ಯ ಪ್ರಕಾರದಲ್ಲಿ ಬಿದಿರನ್ನು ಅಡ್ಡಲಾಗಿ ನೆಲದಲ್ಲಿ ಮಲಗಿಸಿ ಚೌಕಾಕಾರ ರಚಿಸಿರುತ್ತಾರೆ. ನರ್ತಕರು ಬಿದಿರನ್ನು ತಿರುಗಿಸಿದರೆ, ನರ್ತಕಿಯರು ಬಿದಿರಿನ ಚೌಕದಲ್ಲಿ  ಒಳಹೊರಗೆ ಹೆಜ್ಜೆ ಹಾಕುತ್ತಾರೆ. ಮಿಜೋ ಪಂಗಡದ ಪ್ರಾಚೀನ ನೃತ್ಯ ಎಂದು ಕರೆಯಲ್ಪಡುವ ಚೇರವ್ ಅಲ್ಲಿನ ಜಾತ್ರಾ ಸಮಾರಂಭಗಳ ಕೇಂದ್ರ ಬಿಂದು. ಒಂದನೇ ಶತಮಾನದಲ್ಲಿಯೇ ಚೇರವ್ ನೃತ್ಯದ ಉಗಮವಾಯಿತು ಎಂಬ ಪ್ರತೀತಿ ಇದೆ. ಉದ್ದನೆಯ ಬಿದಿರಿನ ಸಹಾಯದಿಂದ ಮಾಡಲ್ಪದುವುದರಿಂದ **ಬಿದಿರು ನೃತ್ಯ** ಎಂಬ ಹೆಸರೂ ಇದ. ಪಿಲಿಫೈನ್ಸ್ ದೇಶದಲ್ಲೂ ಈ ನೃತ್ಯ ಪ್ರಕಾರ ಚಾಲ್ತಿಯಲ್ಲಿದ್ದು **ಟಿನ್ಕ್ಲಿಂಗ್** ಎಂಬ ಹೆಸರಿನಲ್ಲಿ ಅಲ್ಲಿ ಪ್ರಚಲಿತದಲ್ಲಿದೆ. ತಾಳಬದ್ದವಾಗಿ ನರ್ತಕರು ಬಿದಿರನ್ನು ಎದುರುಬದುರಾಗಿ ಕುಳಿತು  ತಿರುಗಿಸುವಾಗ ಬಹಳ ಎಚ್ಚರಿಕೆಯಿಂದ ನರ್ತಕಿಯರು ಚೌಕಾಕಾರದ ಒಳಹೊರಗೆ ಹಾರಿ ಕುಣಿಯುವುದೇ ಈ ನೃತ್ಯದ ವಿಶೇಷ. ಸಮತಲದಲ್ಲಿರಿಸಿದ ಬಿದಿರಿನ ಚೌಕಾಕಾರ ರಚನೆಗೆ ಅಡಿಪಾಯವಾಗಿ ಎರಡು ಬಿದಿರನ್ನು ಇಟ್ಟಿರುತ್ತಾರೆ. ಬಿದಿರುಗಳನ್ನು ಬಡಿದಾಗ ಬರುವ ಸದ್ದೇ ನೃತ್ಯಕ್ಕೆ ಲಯಬದ್ದವಾದ ಸಂಗೀತ. ಈ ಸದ್ದು ಸಮಯದ ಸೂಚ್ಯಂಕವೂ ಹೌದು. 

ನರ್ತಕಿಯರು ತಿಹ್ನ, ವಾಕಿರಿಯ, ಕವರ್ಚೆ ಮತ್ತು ಪುಹಂಚೆ ಎಂಬ ಬಣ್ಣಬಣ್ಣದ ತೊಡುಗೆಗಳ ತೊಟ್ಟು ಪರಿಸರದ ರಂಗನ್ನೂ ಬದಲಿಸುತ್ತಾರೆ. ಹಿಂದೆ ಮಗುವಿಗೆ ಜನ್ಮ ನೀಡಿ ಮರಣ ಹೊಂದುವ ತಾಯಂದಿರ ನೆನಪಿಗಾಗಿ ಹುಟ್ಟಿಕೊಂಡವು. ಈಗ ಪ್ರತಿಯೊಂದೂ ಸಮಾರಂಭದ ಅವಿಭಾಜ್ಯ ಅಂಗವಾಗಿದೆ. ಚೇರವ್ ನೃತ್ಯದ ಕೆಲವು ಚಲನೆಗಳು ಗಾಳಿಗೆ ತೂಗಾಡುವ ಮರಗಳಂತೆ, ಹಾರುವ ಹಕ್ಕಿಯಂತೆ ಇದ್ದು ಪ್ರಕೃತಿಯ ತುಲನೆಯಾಗಿಯೂ ಹುಟ್ಟಿಕೊಂಡಿರಬಹುದು ಎಂಬ ಮಾತುಗಳೂ ಹರಿದಾಡುತ್ತವೆ. ಏನೇ ಆಗಲಿ ಪ್ರತಿಯೊಂದೂ ವಿಶೇಷ ಕಾರ್ಯಕ್ರಮಗಳಲ್ಲಿ ಅರ್ಥಹೀನವಾಗಿ ಕುಣಿಯುವ ಬದಲು ಮಿಜೋರಂ ಇಂತದ್ದೊಂದು ನೃತ್ಯವನ್ನು ಉಳಿಸಿ ಬೆಳೆಸುತ್ತಿರುವುದು ಹೆಮ್ಮೆಯ ಸಂಗತಿ.

## ಬಾಹ್ಯ ಕೊಂಡಿ
* ಯುಟ್ಯೂಬ್

## ಉಲ್ಲೇಖಗಳು 

ವರ್ಗ:ನೃತ್ಯ
ವರ್ಗ:ಜಾನಪದ ನೃತ್ಯಗಳು
ಮೇಲ್ವಿಚಾರಣೆ

**ಮೇಲ್ವಿಚಾರಣೆ** ಎಂದರೆ ನಡೆಸುವ, ನಿರ್ವಹಿಸುವ, ಅಥವಾ ಉಪೇಕ್ಷೆಯ ಕ್ರಿಯೆ ಅಥವಾ ನಿದರ್ಶನ. ಮೇಲ್ವಿಚಾರಣೆ ಎಂದರೆ ಏನನ್ನಾದರೂ ಅಥವಾ ಯಾರನ್ನಾದರೂ ಪಾರುಪತ್ಯ ಮಾಡುವ ಕ್ರಿಯೆ ಅಥವಾ ಕಾರ್ಯ. ಮೇಲ್ವಿಚಾರಣೆ ಮಾಡುವ ವ್ಯಕ್ತಿಯನ್ನು "ಮೇಲ್ವಿಚಾರಕ" ಎಂದು ಕರೆಯಲಾಗುತ್ತದೆ, ಆದರೆ ಇವನು ಯಾವಾಗಲೂ ಮೇಲ್ವಿಚಾರಕ ಎಂಬ ವಿಧ್ಯುಕ್ತ ಪದವಿಯನ್ನು ಹೊಂದಿರುವುದಿಲ್ಲ. ಸಾಮಾನ್ಯವಾಗಿ, ಮೇಲ್ವಿಚಾರಣೆಯಲ್ಲಿ ಜ್ಞಾನವನ್ನು ಒದಗಿಸುವ, ಕಾರ್ಯಗಳನ್ನು ಸಂಘಟಿಸಲು ನೆರವಾಗುವ, ಪ್ರೇರಣೆಯನ್ನು ಹೆಚ್ಚಿಸುವ, ಮತ್ತು ಚಟುವಟಿಕೆ ಹಾಗೂ ಫಲಿತಾಂಶಗಳ ಉಸ್ತುವಾರಿ ಮಾಡುವ ಅಂಶಗಳು ಇರುತ್ತವೆ; ಪ್ರತಿಯೊಂದು ಅಂಶದ ಪ್ರಮಾಣವು ವಿಭಿನ್ನ ಸಂದರ್ಭಗಳಲ್ಲಿ ಬದಲಾಗುತ್ತಿರುತ್ತದೆ.

ಶೈಕ್ಷಣಿಕ ಸಮುದಾಯದಲ್ಲಿ, ಮೇಲ್ವಿಚಾರಣೆ ಎಂದರೆ ಸ್ನಾತಕೋತ್ತರ ಸಂಶೋಧನಾ ವಿದ್ಯಾರ್ಥಿ, ಸ್ನಾತಕ ವಿದ್ಯಾರ್ಥಿ, ಅಥವಾ ಸ್ನಾತಕಪೂರ್ವ ವಿದ್ಯಾರ್ಥಿಗೆ ಅವನ ಸಂಶೋಧನಾ ವಿಷಯದಲ್ಲಿ ನೆರವಾಗುವುದು ಮತ್ತು ಮಾರ್ಗದರ್ಶನ ನೀಡುವುದು; ನೈತಿಕ ಬೆಂಬಲ ಮತ್ತು ವೈಜ್ಞಾನಿಕ ಒಳನೋಟ ಹಾಗೂ ಮಾರ್ಗದರ್ಶನ ಎರಡನ್ನೂ ನೀಡುವುದು. ಹಲವುವೇಳೆ ಮೇಲ್ವಿಚಾರಕನು ಹಿರಿಯ ವಿಜ್ಞಾನಿ ಅಥವಾ ವಿದ್ವಾಂಸನಾಗಿರುತ್ತಾನೆ. ಕೆಲವು ದೇಶಗಳಲ್ಲಿ ಇವನನ್ನು ಡಾಕ್ಟರೇಟ್ ಸಲಹೆಗಾರ ಎಂದು ಕರೆಯಲಾಗುತ್ತದೆ. ವ್ಯವಹಾರದಲ್ಲಿ, ಮೇಲ್ವಿಚಾರಣೆ ಎಂದರೆ ಸಿಬ್ಬಂದಿಯ ಕೆಲಸದ ಪಾರುಪತ್ಯ ಮಾಡುವುದು. ಮೇಲ್ವಿಚಾರಣೆ ಮಾಡುವ ವ್ಯಕ್ತಿಯು ವಿಧ್ಯುಕ್ತ ಪದವಿಯನ್ನು ಹೊಂದದೇ ಇರಬಹುದು ಅಥವಾ ಮೇಲ್ವಿಚಾರಕ ಅಥವಾ ವ್ಯವಸ್ಥಾಪಕ ಎಂಬ ಪದವಿಯನ್ನು ಹೊಂದಿರಬಹುದು. ವ್ಯವಸ್ಥಾಪಕನು ಹೆಚ್ಚು ವಿಶಾಲ ಅಧಿಕಾರ ಹೊಂದಿರುತ್ತಾನೆ.

ವೈದ್ಯಕೀಯ ಮೇಲ್ವಿಚಾರಣೆಯಲ್ಲಿ, ಮನಃಶಾಸ್ತ್ರಜ್ಞ ಅಥವಾ ಮನೋರೋಗ ಚಿಕಿತ್ಸಕನು ಸೂಕ್ಷ್ಮವಾಗಿ ಪ್ರಶ್ನಿಸಲು ಮತ್ತು ರೋಗಿ ಕಾರ್ಯವನ್ನು ಮಾನಸಿಕವಾಗಿ ಪರಿಶೀಲಿಸಲು ಆ ಕ್ಷೇತ್ರದಲ್ಲಿನ ಮತ್ತೊಬ್ಬ ವೃತ್ತಿಪರನೊಂದಿಗೆ ಮಾತುಕತೆಯ ಅವಧಿಗಳನ್ನು ನಡೆಸುತ್ತಾನೆ. ಸಮಾಜದಲ್ಲಿ, ತನ್ನ ನಾಗರಿಕರ ಪಾರುಪತ್ಯ ನಡೆಸಲು ಮತ್ತು ಅವರನ್ನು ನಿಯಂತ್ರಿಸಲು ಮೇಲ್ವಿಚಾರಣೆಯನ್ನು ಸರ್ಕಾರ ಅಥವಾ ಕಾರ್ಪೊರೇಟ್ ಅಂಗಗಳು ನಡೆಸಬಹುದು. ಹಲವುವೇಳೆ ಸಾರ್ವಜನಿಕ ಘಟಕಗಳು ದೇಶದಲ್ಲಿನ ವಿಭಿನ್ನ ಚಟುವಟಿಕೆಗಳ ಮೇಲ್ವಿಚಾರಣೆ ನಡೆಸುತ್ತವೆ, ಉದಾಹರಣೆಗೆ ಬ್ಯಾಂಕ್ ಮೇಲ್ವಿಚಾರಣೆ.

## ಉಲ್ಲೇಖಗಳು
ವರ್ಗ:ನಿರ್ವಹಣೆ
ಉಳಿ

**ಉಳಿ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ನಿಮ್ನ (ಕಾನ್ ಕೇವ್) ಅಥವಾ ಹಳ್ಳದಂತೆ ಬಾಗಿರುವ ಅಲಗು ಇರುವ ಹತ್ಯಾರಾದ ಉಗುರುಳಿ
* ವಾಡಿಕೆ ಅಥವಾ ಕಾನೂನಿನಿಂದ ಮೀಸಲಿಡಲಾದ ದಿನವಾದ ರಜ
ಮರಿಯಾ ರೆಸ್ಸ

ಮರಿಯಾ ಎ ರೆಸ್ಸ ಅವರು ಫಿಲಿಪಿನೊ ದೇಶದ ಪತ್ರಕರ್ತೆ ಹಾಗು ಬರಹಗಾರ್ತಿ. ಇವರು ರಾಪ್ಲೇರ್ ಅಂತರಜಾಲ ಮಾದ್ಯಮದ ಸಹ ಸಂಸ್ಥಾಪಕೆ ಹಾಗೂ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಇವರು ಎರಡು ದಶಕದಿಂದ ಆಗ್ನೇಯ ಏಷ್ಯಾ ವಿಭಾಗದಿಂದ ಮುಖ್ಯ ತನಿಖಾ ವರದಿಗಾರರಾಗಿ ಸಿಎನ್ಎನ್ ಅಲ್ಲಿ ಕಾ‍ರ್ಯ ನಿರ್ವಹಿಸಿದ್ದಾರೆ. ಫೆಬ್ರವರಿ ೧೩, ೨೦೧೯ ರಂದು ವಂಚನೆಗೊಳಗಾದ ಸುದ್ದಿ ಮತ್ತು ಸಾಂಸ್ಥಿಕ ತೆರಿಗೆಗಳ ವಿವಿಧ ನಿದರ್ಶನಗಳ ಆರೋಪಗಳ ಮಧ್ಯೆ "ಸೈಬರ್ ಮಾನನಷ್ಟ" ದಕ್ಕಾಗಿ ಅವರನ್ನು ಬಂಧಿಸಲಾಯಿತು.

## ಶಿಕ್ಷಣ
ಮರಿಯಾ ಅವರು ಮನಿಲಾ ಅಲ್ಲಿ ತಮ್ಮ ೯ ನೇ ವಯಸ್ಸಿನವರೆಗೆ ಬೆಳೆದರು ನಂತರ ತಮ್ಮ ತಂದೆ ತಾಯಿಯೊಂದಿಗೆ ಟಾಮ್ಸ್ ನದಿ, ನ್ಯೂ ಜೆರ್ಸಿಗೆ ತೆರಳಿದರು. ಅವರ ಮುಂದಿನ ಜೀವನವನ್ನು ಅಲ್ಲೇ ಮುಂದುವರಿಸಿದರು. ಟಾಮ್ಸ್ ನದಿ ಪ್ರೌಢಶಾಲೆ ಅಲ್ಲಿ ತಮ್ಮ ಶಿಕ್ಷಣವನ್ನು ಮುಗಿಸಿದರು. ಪ್ರಿನ್ಸ್ಟನ್ ವಿಶ್ವವಿದ್ಯಾನಿಲಯದಲ್ಲಿ ಸ್ನಾತಕೋತ್ತರ ಪದವಿಯಾಗಿ ರಸೆಲ್ ಅಣು ಜೀವಶಾಸ್ತ್ರ ಮತ್ತು ರಂಗಮಂದಿರವನ್ನು ಅಧ್ಯಯನ ಮಾಡಿದರು. ಅಲ್ಲಿ ಅವರು ಇಂಗ್ಲೀಷ್ನಲ್ಲಿ ಬಿಎ ಪದವಿಯನ್ನು ಮತ್ತು ಕಮ್ ಲಾಡ್ ಪದವಿಯನ್ನು ಪಡೆದರು. ಅವರಿಗೆ ರಾಜಕೀಯ ರಂಗಭೂಮಿಗಾಗಿ ಫುಲ್ಬ್ರೈಟ್ ಫೆಲೋಷಿಪ್ ನೀಡಲಾಯಿತು.

## ವತ್ತಿ ಜೀವನ
ಮರಿಯಾ ಫಿಲಿಪಿನೊ ದೇಶದ ಅಧ್ಯಕ್ಷ ೩ನೇ ಬೆನಿಗ್ನೋ ಅಕ್ವಿನೊ ಮಲಕಾನಾಂಗ್ ಅರಮನೆಯ ಸಂಗೀತ ಕೊಠಡಿಯಲ್ಲಿ ಅವರ ಸಂರ್ದಶನವನ್ನು ಜೂನ್ ೭ ೨೦೧೬ರಂದು ಮಾಡಿದರು.
ರೆಸ್ಸಾ ಅವರ ಮೊದಲ ಕೆಲಸ ಸಿಎನ್ಎನ್ ನಲ್ಲಿ,ಅಲ್ಲಿ ಅವರು ಸುಮಾರು ಎರಡು ದಶಕಗಳ ವರೆಗೆ ಕೆಲಸ ಮಾಡಿದ್ದರು. ೧೯೮೮-೧೯೯೫ ರವರೆಗೆ ಮನಿಲಾ ಬ್ಯೂರೋ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದರು. ೧೯೯೫-೨೦೦೫ರವರೆಗೆ ಜಕಾರ್ತಾ ಬ್ಯುರೋ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದರು. ಆಗ್ನೇಯ ಏಷ್ಯಾದ ಸಿಎನ್ಎನ್ ನ ಪ್ರಮುಖ ತನಿಖಾ ವರದಿಗಾರರಾಗಿ ಅವರು ಭಯೋತ್ಪಾದಕ ಜಾಲಗಳ ಬಗ್ಗೆ ತನಿಖೆ ನಡೆಸುತ್ತಿದ್ದರು. ಅವರು ಸಿಂಗಾಪುರದ ಟೆಕ್ನಾಲಜಿಕಲ್ ಯುನಿವರ್ಸಿಟಿಯ ಎಸ್.ರಾಜರತ್ನಮ್ ಸ್ಕೂಲ್ ಆಫ್ ಇಂಟರ್ನ್ಯಾಷನಲ್ ಸ್ಟಡೀಸ್, ದಿ ಇಂಟರ್ನ್ಯಾಷನಲ್ ಸೆಂಟರ್ ಫಾರ್ ಪೊಲಿಟಿಕಲ್ ವೈಲೆನ್ಸ್ ಅಂಡ್ ಟೆರರಿಸಂ ರಿಸರ್ಚ್ (ಐಸಿಪಿವಿಟಿಆರ್) ನಲ್ಲಿ ಲೇಖಕರಾಗಿದ್ದಾರೆ. ೨೦೦೪ ರಿಂದ ಎಎಫ್ಎಸ್-ಸಿಬಿಎನ್ ನ ಸುದ್ದಿ ವಿಭಾಗಕ್ಕೆ ರೆಸ್ಸಾ ಮುಖ್ಯಸ್ಥರಾಗಿ ಮತ್ತು ಸಿಎನ್ಎನ್ ಮತ್ತು ದಿ ವಾಲ್ ಸ್ಟ್ರೀಟ್ ಜರ್ನಲ್ಗೆ ಸಹ ಬರೆಯುತ್ತಾರೆ. ಅಕ್ಟೋಬರ್ ೧೧,೨೦೧೦ ರಂದು ತೆರೆದ ಪತ್ರವೊಂದರಲ್ಲಿ ಎಬಿಎಸ್-ಸಿಬಿಎನ್ ಜೊತೆಗಿನ ತನ್ನ ಆರು ವರ್ಷಗಳ ಒಪ್ಪಂದವನ್ನು ತಾನು ನವೀಕರಿಸುವುದಿಲ್ಲ ಎಂದು ರೆಸ್ಸಾ ಬರೆದರು. ಅವರು ಆನ್ಲೈನ್ ನ್ಯೂಸ್ ಮಾಧ್ಯಮ ರಾಪ್ಲೇರ್ ಅನ್ನು ೨೦೧೨ರಲ್ಲಿ ಸ್ಥಾಪಿಸಿದರು. ಇದು ಪೇಸ್ಬುಕ್ ನಲ್ಲಿ ಮೂವ್ ಹೆಚ್ ಎಂಬ ಪುಟವನ್ನು ಸಹ ಪ್ರಾರಂಭಿಸಿತು. ಜನವರಿ ೧ ೨೦೧೨ರಿಂದ ಅದು ಸಂರ್ಪೂಣ ವೆಬ್ಸೈಟ್ ಆಗಿ ಆರಂಭವಾಯಿತು. ಆ ವೆಬ್ಸೈಟ್ ಫಿಲಿಪಿನೊ ದೇಶದ ಪ್ರಮುಖ ನ್ಯೂಸ್ ಪೋರ್ಟಲ್ ಆಗಿ ಬಹಳಷ್ಟು ಸ್ಥಳೀಯ ಹಾಗೂ ಅಂತರರಾಷ್ಟೀಯ ಪ್ರಶಸ್ತಿಗಳನ್ನು ಪಡೆದಿದೆ.

## ಪುಸ್ತಕಗಳು
ಮರಿಯ ರೆಸ್ಸ ಅವರು ೨ ಪುಸ್ತಕಗಳನ್ನು ರಚಿಸಿದ್ದಾರೆ. ಭಯೋತ್ಪಾದನೆಯ ಬೀಜಗಳು: ಅಲ್-ಖೈದಾದ ಹೊಸತಾದ ಕೇಂದ್ರ (೨೦೧೧) ಮತ್ತು ಬಿನ್ ಲಾಡೆನ್ನಿಂದ  ೧೦ ವರ್ಷಗಳ ಭಯೋತ್ಪಾದನೆಯ ಕುರಿತಾದ ಪುಸ್ತಕ (೨೦೧೩)

## ಪ್ರಶಸ್ತಿಗಳು
#ಅತ್ಯುತ್ತಮ ಸಾಕ್ಷ್ಯಚಿತ್ರಕ್ಕಾಗಿ ಸಾಗರೋತ್ತರ ಪ್ರೆಸ್ ಕ್ಲಬ್ ಅವಾರ್ಡ್  
#ರಾಷ್ಟ್ರೀಯ ತನಿಖಾ ಪತ್ರಿಕೋದ್ಯಮ ಪ್ರಶಸ್ತಿ
# ಅತ್ಯುತ್ತಮ ತನಿಖಾ ಪತ್ರಿಕೋದ್ಯಮ, ಎಮಿಲಿ ನಾಮನಿರ್ದೇಶನ 
#ಏಷ್ಯನ್ ಟೆಲಿವಿಷನ್ ಪ್ರಶಸ್ತಿಗಳು 
#೨೦೧೦ ರಲ್ಲಿ ಎಸ್ಕ್ವೈರ್ ಪತ್ರಿಕೆಯು ಸೆಕ್ಸಿಸ್ಟ್ ಮಹಿಳೆ ಜೀವಂತವಾಗಿ" ರೆಸ್ಸಾ ಎಂದು ಘೋಷಿಸಿತು 
#೨೦೧೫ ರಲ್ಲಿ ಫಿಲಿಪೈನ್ ಮೂವಿ ಪ್ರೆಸ್ ಕ್ಲಬ್ ೨೯ನೇ ಪಿಪಿಪಿಸಿ ಸ್ಟಾರ್ ಅವಾರ್ಡ್ಸ್ ನಲ್ಲಿ ಎಕ್ಸಲೆನ್ಸ್ ಇನ್ ಬ್ರಾಡ್ಕಾಸ್ಟಿಂಗ್ ಜೀವಮಾನ ಸಾಧನೆಯ ಪ್ರಶಸ್ತಿಯನ್ನು ನೀಡಿತು.
#೨೦೧೬ ರಲ್ಲಿ, ಕ್ಯಾಲಿಬ್ರ್ರವರು ಫಿಲಿಪ್ಪೈನಿನ ಅತ್ಯಂತ ಪ್ರಭಾವಶಾಲಿ ಮತ್ತು ಶಕ್ತಿಯುತ ನಾಯಕರ ಪೈಕಿ ಒಬ್ಬರಾಗಿದ್ದಾರೆ. 
#ನವೆಂಬರ್ ೨೦೧೭ ರಲ್ಲಿ ಸುದ್ದಿ ಸಂಸ್ಥೆ ರಾಪ್ಪ್ಲರ್ನ ಸಿಇಒ ಆಗಿ ರೆಸ್ಸಾ, ನ್ಯಾಷನಲ್ ಡೆಮಾಕ್ರಟಿಕ್ ಇನ್ಸ್ಟಿಟ್ಯೂಟ್ನಿಂದ ೨೦೧೭ ರ ಡೆಮಾಕ್ರಸಿ ಪ್ರಶಸ್ತಿಯನ್ನು ವಾಷಿಂಗ್ಟನ್ ಡಿ.ಸಿ.ಯಲ್ಲಿ ವಾರ್ಷಿಕ ಡೆಮಾಕ್ರಸಿ ಪ್ರಶಸ್ತಿ
#ಜೂನ್ ೨೦೧೮ ರಲ್ಲಿ, ರಾಪ್ಪ್ಲರ್ ಅವರ ಕೆಲಸಕ್ಕಾಗಿ ವರ್ಲ್ಡ್ ಅಸೋಸಿಯೇಷನ್ ​​ಆಫ್ ನ್ಯೂಸ್ಪೇಪರ್ಸ್ನ ಗೋಲ್ಡನ್ ಪೆನ್ ಆಫ್ ಫ್ರೀಡಮ್ ಪ್ರಶಸ್ತಿ
## ಉಲ್ಲೇಖಗಳು
ವರ್ಗ:ಬರಹಗಾರ
ಮಲಿವಾಟ ನೃತ್ಯ

**ಮಲಿವಟಾ ನೃತ್ಯವು** ದಕ್ಷಿಣ-ಪೂರ್ವದ ಟಾಂಜಾನಿಯಾದಿಂದ ಬಂದ ನೃತ್ಯವಾಗಿದ್ದು ವಾಮಕುವಾ ಎಂಬ ಬುಡಕಟ್ಟಿನಿಂದ ಬರುತ್ತದೆ. ಇದನ್ನು ಆಚರಣೆಯ ಸಂದರ್ಭದಲ್ಲಿ ನಡೆಸಲಾಗುತ್ತದೆ. ನೃತ್ತ್ಯ ಎಂಬುದು ಮಾನವ ಚಳುವಳಿಯ ಉದ್ದೇಶಪೂರ್ವಕವಾಗಿ ಆಯ್ದ ಅನುಕ್ರಮಗಳನ್ನು ಒಳಗೊಂಡಿರುವ ಒಂದು ಪ್ರದರ್ಶನ ಕಲೆಯ ರೂಪವಾಗಿದೆ. ಈ ಚಳುವಳಿಯು ಸೌಂದರ್ಯದ ಮತ್ತು ಸಾಂಕೇತಿಕ ಮೌಲ್ಯವನ್ನು ಹೊಂದಿದೆ, ಮತ್ತು ನಿರ್ದಿಷ್ಟ ಸಂಸ್ಕೃತಿಯೊಳಗೆ ಪ್ರದರ್ಶಕರು ಮತ್ತು ವೀಕ್ಷಕರು ನೃತ್ಯವನ್ನು ಅಂಗೀಕರಿಸಿದ್ದಾರೆ, ನೃತ್ಯವನ್ನು ಅದರ ನೃತ್ಯ ಸಂಯೋಜನೆಯ ಮೂಲಕ, ಅದರ ಚರಿತ್ರೆಯ ಮೂಲಕ ಅಥವಾ ಅದರ ಐತಿಹಾಸಿಕ ಅವಧಿ ಅಥವಾ ಮೂಲದ ಸ್ಥಳದಿಂದ ವರ್ಗೀಕರಿಸಬಹುದು ಮತ್ತು ವಿವರಿಸಬಹುದು.ಆಧುನಿಕ ನೃತ್ಯ, ಕ್ಲಾಸಿಕಲ್ ಇಂಡಿಯನ್ ಡ್ಯಾನ್ಸ್ ಮತ್ತು ಚೀನೀ ಹಾಗು ಜಪಾನಿ ಗೀತೆಗಳು, ಹೆಚ್ಚಿನ ಶಾಸ್ತ್ರೀಯ ಪ್ರಕಾರಗಳು ನೃತ್ಯದ ಮೇಲೆ ಕೇಂದ್ರಿಕೃತವಾಗಿರುತ್ತದ್ದೆ, ಆದರೆ ಪ್ರದರ್ಶನ ನೃತ್ಯವು ರಂಗಮಂದಿರಗಳಲ್ಲಿ ನೋಡಬಹುದು.

=ಆಡುವಶೈಲಿ=
ಈ ನೃತ್ಯವನ್ನು ನಿರ್ದಿಷ್ಟವಾಗಿ ಮಹಿಳೆಯರು ನಡೆಸುತ್ತಾರೆ.ಇದು ಎದೆ,ತೋಳು ಮತ್ತು ಕಾಲಿನ ಚಳುವಳಿಯನ್ನು ಒಳಗೊಂಡಿರುವ ವೇಗದ ನೃತ್ಯವಾಗಿದೆ.ಆದರೆ ಲಿಂಗ ಸಮಾನತೆ ಮತ್ತು ವಾಣಿಜ್ಯೀಕರಣದ ಇತ್ತೀಚಿನ ಪ್ರವೃತ್ತಿಗಳ ಕಾರಣದಿಂದಾಗಿ ಇದನ್ನು ಪುರುಷರಿಂದ ಕೂಡಾ ನಿರ್ವಹಿಸಲಾಗುತ್ತದೆ.

=ಉಲ್ಲೇಖ=

ವರ್ಗ:ನೃತ್ಯ
ಹೊನ್ನವಳ್ಳಿ ಕೃಷ್ಣ

**ಹೊನ್ನವಳ್ಳಿ ಕೃಷ್ಣ   ** ಒರ್ವ ಪ್ರಸಿದ್ದ ಕನ್ನಡ ಚಲನಚಿತ್ರ ನಟ.  ರಥಸಪ್ತಮಿ  (1986),ಆಸೆಗೊಬ್ಬ ಮೀಸೆಗೊಬ್ಬ (1990), ಬೂತಯ್ಯನ ಮಗ ಅಯ್ಯು (1974), ಜನುಮದ ಜೋಡಿ (1996) ಇನ್ನು ಹಲವಾರು ಜನಪ್ರಿಯ ಚಿತ್ರಗಳಲ್ಲಿ ನಟಿಸಿದ್ದಾರೆ. ಅಕ್ಟೋಬರ್ 2017 ರ ಹೊತ್ತಿಗೆ, ಹೊನ್ನವಳ್ಳಿ ಕೃಷ್ಣ ಸಾವಿರ ಚಿತ್ರಗಳಲ್ಲಿ ಅಭಿನಯಿಸುವುದರ ಅಪರೂಪದ ಸಾಧನೆ ಮಾಡಿದ್ದಾರೆ.

## ಆಯ್ದ ಚಲನಚಿತ್ರಗಳ ಪಟ್ಟಿ 
ಸನಾದಿ ಅಪ್ಪಣ್ಣಾ (1977)ಶಂಕರ್ ಗುರು(1978)ಆನಂದ್ (1986)ರಥಸಪ್ತಮಿ(1986)ಮನಮೆಚ್ಚಿದ ಹುಡುಗಿ (1987) ಶಿವ ಮೆಚ್ಚಿದ ಕಣ್ಣಪ್ಪ(1988)ಸಂಯುಕ್ತ (1988)
ಇನ್ಸ್ಪೆಕ್ಟರ್ ವಿಕ್ರಂ (1989)ನೀನೆ ನನ್ನ ಜೀವ(1990) ಆಸೆಗೊಬ್ಬ ಮೀಸೆಗೊಬ್ಬ (1990)
ಓಂ (1995)ಜನುಮದ ಜೋಡಿ (1996)ಸಿಂಹದ ಮರಿ (1997)ಐತಲಕಡಿ (2010)ಜಾಕಿ (2010) ಡ್ರಾಮ (2012)ಅಕ್ಕಪಕ್ಕ (2013) ನೆರಳು(2013) ಅರಿವು (2017) ರಾಜಕುಮಾರ (2017) 

## ಇದನ್ನು ಸಹ ನೋಡಿ 
* Cinema of Karnataka
* List of Indian film actors
* Cinema of India

## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
*
ಉಸಿರು

**ಉಸಿರು** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಉಸಿರಾಟದ ಕ್ರಿಯೆ ಅಥವಾ ಪ್ರಕ್ರಿಯೆ
* ಜೀವಶಕ್ತಿಗೆ ಬಳಸಲಾಗುವ ಸಂಸ್ಕೃತ ಪದವಾದ ಪ್ರಾಣ
* 'ತಿಳಿವು/ಅರಿವು/ಜ್ಞಾನ' ಅಥವಾ 'ಪ್ರಾಣ/ಚೇತನ/ಜೀವ' ಅಥವಾ 'ಬುದ್ಧಿಶಕ್ತಿ/ಬುದ್ಧಿವಂತಿಕೆ' ಅಥವಾ 'ಸಂವೇದನೆ' ಅಥವಾ 'ಶಕ್ತಿ/ಉತ್ಸಾಹ' ಎಂಬ ಅರ್ಥಕೊಡುವ ಸಂಸ್ಕೃತ ಪದವಾದ ಚೈತನ್ಯ
ದಿ ವಿಲನ್ (೨೦೧೮ ಚಲನಚಿತ್ರ)

**ವಿಲನ್ 2** ಕನ್ನಡ ಭಾಷೆಯ  ಚಲನಚಿತ್ರವಾಗಿದ್ದು, ಪ್ರೇಮ್ ನಿರ್ದೇಶಿಸಿದ್ದಾರೆ ಮತ್ತು ಸಿ.ಆರ್. ಮನೋಹರ್  ನಿರ್ಮಿಸಿದ್ದಾರೆ, ಶಿವರಾಜ್‍ಕುಮಾರ್, ಸುದೀಪ್, ಅಮಿ ಜಾಕ್ಸನ್ ಮತ್ತು ಮಿಥುನ್ ಚಕ್ರವರ್ತಿ ಮತ್ತು ಶ್ರೀಕಾಂತ್ ನಟಿಸಿದ್ದಾರೆ.

## ಕಥೆ 
### ರಾಮ್ ನ ಕಥೆ 
ಬಾಲ್ಯದಲ್ಲಿ ತಂದೆ ಹಾಗೂ ತಾಯಿತನ್ನು ಕಳೆದುಕೊಂಡ‌‌ ರಾಮ್ (ಸುದೀಪ್) ಒಬ್ಬ ಖಳನಾಯಕ ಕೈಜರ್‌ (ಶ್ರೀಕಾಂತ್) ಕೈಯಲ್ಲಿ ಬೆಳೆದು ಆತನ ಬಲಗೈ ಬಂಟನಾಗುತ್ತಾನೆ. ಕೈಜರ್ ರಾಮ್ ಎಂಬ ಹೆಸರಿನೊಂದಿಗೆ ಭೂಗತ ವ್ಯವಹಾರಗಳನ್ನು ಇಬ್ಬರೂ ನೋಡಿಕೊಳ್ಳುತ್ತಿರುತ್ತಾರೆ. ಒಂದು ದಿನ ಕೈಜರ್ ನ ಮೋಸತನನ್ನು ಮತ್ತು ರಾಮ್ ನನ್ನು ಕೊಲ್ಲಲು ಮಾಡಿರುವ ಸಂಚನ್ನು  ಅರಿತು ರಾಮ್ ಅವನನ್ನೆ ಒಂದು ಕಾರ್ ಸ್ಫೋಟದಲ್ಲಿ ಗುರಿಯಾಗಿಸಿ ತಾನು ತಪ್ಪಿಸಿಕೊಳ್ಳುವನು.

### ರಾಮಣ್ಣನ ಕಥೆ 
ರಾಮಣ್ಣ (ಶಿವರಾಜ ಕುಮಾರ) ಒಂದು ಹಳ್ಳಿಯಯಲ್ಲಿ ವಾಸವಾಗಿದ್ದು, ಅಲ್ಲಿನ ನಾಟಕಗಳಲ್ಲಿ ಪೌರಾಣಿಕ ಪಾತ್ರಗಳನ್ನು ಮಾಡುತ್ತಿರುತ್ತಾನೆ..
ಅವನ ತಾಯಿಗಾಗಿ ಆತನು ಕಾಯಿತ್ತಿರುತ್ತಾನೆ.. ಒಂದು ಕಡೆ ರಾಮ್ ನ ತಾಯಿ ಇನ್ನು ಬದುಕಿರುತ್ತಾನೆ.. ಒಂದು ದಿನ ಆ ಊರಿಗೆ ಬಂದಾಗ ರಾಮಣ್ಣನು ನಾಟಕ ಮಾಡುವದನ್ನು ಕೇಳಿ ಅವನನ್ನು ರಾಮ್ ಎಂದುಕೊಂಡು ನೋಡಲು ಬರುತ್ತಾಳೆ.. ಅವಳನ್ನು ನೋಡಿ ರಾಮಣ್ಣ ನೋಡಿ ಅವನ ತಾಯಿ ಎಂದು ಹೇಳುವನು, ಆದರೆ ರಾಮ್ ನ ತಾಯಿಯು ರಾಮಣ್ಣ ತನ್ನ ಮಗನಲ್ಲ ತನ್ನ ರಾಮ್ ಎನ್ನುತ್ತಾಳೆ.
ಕೊನೆಗೆ ರಾಮಣ್ಣ ರಾಮ್ ನನ್ನು ಹುಡುಕಿ ಕರೆದುಕೊಂಡು ಬದುವದಾಗಿ ಮಾತುಕೊಟ್ಟು ಹೊರಡುತ್ತಾನೆ

### ಮುಖ್ಯ ಕಥೆ 
## ತಾರಾಗಣ
*ಸುದೀಪ್ - ರಾಮ್/ ರಾವಣ( ಇಂಟರ್ ನ್ಯಾಷನಲ್ ಡಾನ್
*ಶಿವರಾಜ್ ಕುಮಾರ್ - ರಾಮಣ್ಣ
*ಆಮಿ ಜಾಕ್ಸನ್ - ಸೀತಾ
*ಮಿಥುನ್ ಚಕ್ರವರ್ತಿ - ಎ.ಸಿ.ಪಿ ಬ್ರಹ್ಮಾವರ
*ಮುಕುಲ್ ದೇವ್.. ಪೊಲೀಸ್ ಮಾಹಿತಿಗಾರ
*ಶ್ರೀಕಾಂತ್ - ಕೈಜರ್
*ಶ್ರುತಿ ಹರಿಹರನ್
*ರಾಧಿಕಾ ಚೇತನ್
*ಮಂಡ್ಯ ರಮೇಶ್
*ಕುರಿ ಪ್ರತಾಪ್
*

## ನಿರ್ಮಾಣ
ಶಿವರಾಜ್‍ಕುಮಾರ್  ಮತ್ತು ಸುದೀಪ್  ಪ್ರಮುಖ ಪಾತ್ರಗಳಲ್ಲಿ ನಟಿಸಿದ ಮತ್ತು  ಪ್ರೇಮ್ ನಿರ್ದೇಸಿಸಿದ್ದಾರೆ. ಚಿತ್ರವು ಒಬ್ಬ ನಟನಾಗಿರಲು ಕನಸು ಕಾಣುವ ಹಳ್ಳಿಗನ ಬಗ್ಗೆ ಇದೆ ಎಂದು ವರದಿಯಾಗಿದೆ.ಈ ಚಲನಚಿತ್ರವನ್ನು ಸಿ.ಆರ್. ಮನೋಹರ್ ನಿರ್ಮಿಸಿದ್ದಾರೆ   ಈ ಚಲನಚಿತ್ರವನ್ನು ಸಿದ್ದರಾಮಯ್ಯ ಅವರು 13 ಡಿಸೆಂಬರ್ 2015 ರಂದು ಪ್ರಾರಂಭಿಸಿದರು ಮತ್ತು ಮೊದಲ ನೋಟ ಮಾರ್ಚ್ 2017 ರಲ್ಲಿ ಬಿಡುಗಡೆಯಾಯಿತು. ಈ ಚಲನಚಿತ್ರವು  ಚಿತ್ರೀಕರಣ ಪೂರ್ಣಗೊಳಿಸಿದೆ ಮತ್ತು ಇಂಗ್ಲೆಂಡ್ ಮತ್ತು ಇತರ ಎರಡು ವಿದೇಶಿ ದೇಶಗಳಲ್ಲಿ ಭಾಗಗಳನ್ನು ಹೊಂದಿರುತ್ತದೆ. ಈ ಚಿತ್ರವು ಈಗಾಗಲೇ 5.4 ಕೋಟಿ ರೂಪಾಯಿಗಳನ್ನು  ಹಕ್ಕುಗಳಂತೆ ಪಡೆದುಕೊಂಡಿದೆ ಮತ್ತು 50% ಚಿತ್ರವು ಗ್ರಾಫಿಕ್ ಕೃತಿಗಳಿಂದ ತುಂಬಿದೆ. ನಟಿ ಆಮಿ ಜಾಕ್ಸನ್ರನ್ನು ಪ್ರಮುಖ ನಾಯಕಿಯಾಗಿ ಅಭಿನಯಿಸಿದ್ದಾರೆ. "ನೀ ನನ್ನ ಗೆಲ್ಲಲಾರೆ"  ಚಿತ್ರದಿಂದ ಡಾ. ರಾಜ್ಕುಮಾರ್ ಮತ್ತು ಮಂಜುಳಾರ   ಪ್ರತಿರೂಪವಾದ ವೇಷಭೂಷಣಗಳಲ್ಲಿ   ಇಳೆಯರಾಜ ಸಂಗೀತ ಸಂಯೋಜನೆಯ   "ಜೀವ ಹೂವಾಗಿದೆ ಭಾವ ಜೇನಾಗಿದೆ" ಹಾಡನ್ನು   ಶಿವರಾಜ್‍ಕುಮಾರ್  ಮತ್ತು ಆಮಿ ಜಾಕ್ಸನ್ ಅವರೊಂದಿಗೆ ಚಿತ್ರೀಕರಿಸಲಾಯಿತು, ಅಲ್ಲಿ ಕೆಲವು ಹಾಡುಗಳನ್ನು ಹೊರತುಪಡಿಸಿ ಇಡೀ ಟಾಕಿ ಭಾಗಗಳನ್ನು ಚಿತ್ರೀಕರಿಸಲಾಯಿತು.

## ಬಾಹ್ಯ ಕೊಂಡಿಗಳು
*

## ಉಲ್ಲೇಖಗಳು
ವರ್ಗ:ಕನ್ನಡ ಚಲನಚಿತ್ರಗಳು
ಕನ್ನಡ ಅಂಕಿ-ಸಂಖ್ಯೆಗಳು

thumb|ಕನ್ನಡ ಅಂಕಿಗಳು
ದ್ರಾವಿಡ ಭಾಷೆಗಳಲ್ಲಿ ಪ್ರಮುಖವಾದ ಭಾಷೆಯಾದ ಕನ್ನಡಕ್ಕೆ ಸುಮಾರು ೨೫೦೦ ವರ್ಷಗಳಷ್ಟು ಸುಧೀರ್ಘವಾದ ಇತಿಹಾಸವಿದೆ ಹಾಗೂ ಕನ್ನಡ ಲಿಪಿಗಳಿಗು ಕೂಡ ಸುಮಾರು ೧೮೦೦ ರಿಂದ ೨೦೦೦ ವರ್ಷಗಳಷ್ಟು ಇತಿಹಾಸವಿದೆ.ಅದರಂತೆಯೆ ಕನ್ನಡ ಅಂಕಿಗಳು ಸಹ ತನ್ನದೆ ಆದ ಇತಿಹಾಸವನ್ನು ಹೊಂದಿದೆ.

## ಇತಿಹಾಸ 
ಕನ್ನಡ ಅಂಕಿಗಳು ಸಹಾ ಕನ್ನಡ ಲಿಪಿಗಳಂತೆಯೆ ಬ್ರಾಹ್ಮಿ ಲಿಪಿಗಳಿಂದ ಬೆಳೆದು ಬಂದಿವೆ, ಇವು ಸುಮಾರು ೨೦೦೦ ವರ್ಷಗಳ್ಟು ಇತಿಹಾಸವನ್ನು ಹೊಂದಿದ್ದು, ಇವುಗಳ ಮೂಲ ಅಶೋಕನ ಕಾಲದ ಬ್ರಾಹ್ಮಿ ಲಿಪಿಗಳೆಂದು ಹೇಳಲಾಗುತ್ತದೆ. ಕ್ರಿ.ಶ.೪ ನೇ ಶತಮಾನದಲ್ಲಿ ಕದಂಬರ ಕಾಲದಲ್ಲಿ ಕನ್ನಡ ಅಂಕಿಗಳು ಪ್ರವರ್ಧಮಾನಕ್ಕೆ ಬಂದವು ಹಾಗೂ ಇವುಗಳಲ್ಲಿ ಸಾಕಷ್ಟು ಬದಲಾವಣೆಗಳು ಆದವು ಜೊತೆಗೆ ಅಭಿವೃದ್ಧಿಯನ್ನು ಹೊಂದಿದವು. ಕಾಲಾನಂತರ ಚಾಲುಕ್ಯರು, ಹೋಯ್ಸಳರು ಮತ್ತು ವಿಜಯನಗರ ಅರಸರ ಆಳ್ವಿಕೆಯಲ್ಲಿ ಸಾಕಷ್ಟು ಬದಲಾವಣೆ ಹಾಗು ಅಭಿವೃದ್ಧಿಯನ್ನು ಕಾಣುತ್ತಾ ಬಂದವು ಮತ್ತು ಕ್ರಿ.ಶ.೧೮ ನೇ ಶತಮಾನದಲ್ಲಿ ಮೈಸೂರು ಒಡೆಯರ ಕಾಲದಲ್ಲಿ ಪ್ರಸ್ತುತ ರೂಪವನ್ನು ಪಡೆದಕೊಂಡವು.
thumb|ಕನ್ನಡ ಅಂಕಿಗಳು ಬೆಳೆದುಬಂದ ದಾರಿ
## ಬಳಕೆ 
ಕನ್ನಡ ಅಂಕಿಗಳು ಉಳಿದೆಲ್ಲಾ ದ್ರಾವಿಡ ಭಾಷೆಗಳ ಅಂಕಿಗಳಿಗಿಂತ ಹೆಚ್ಚು ಬಳಕೆಯಲ್ಲಿವೆ. ಭಾರತದಲ್ಲಿ ಹಿಂದಿ ಅಂಕಿಗಳ ನಂತರ ಅತಿ ಹೆಚ್ಚು ಬಳಸುವ ಅಂಕಿಗಳೆಂದರೆ ಅವು ಕನ್ನಡ ಅಂಕಿಗಳಾಗಿವೆ ಮತ್ತು ಸರ್ಕಾರಿ ಇಲಾಖೆಗಳಲ್ಲಿ ಇವು ಹೆಚ್ಚು ಬಳಕೆಯಲ್ಲಿವೆ ಸರ್ಕಾರಿ ವಾಹನಗಳಲ್ಲಿ ಕನ್ನಡ ಅಂಕಿಗಳ ಬಳಕೆಯನ್ನು ಕಡ್ಡಾಯ ಮಾಡಲಾಗಿದೆ, ಇದು ಮುಂದಿನ ಪೀಳಿಗೆಯಲ್ಲಿ ಕನ್ನಡ ಅಂಕಿಗಳ ಉಳಿವಿಗೆ ಪ್ರಮುಖ ಅಂಶಗಳಾಗಿವೆ.
ವಿಶೇಷತೆ ಎಂದರೆ ಲಿಪಿಗಳಲ್ಲಿರುವಂತೆ ಅಂಕಿಗಳಲ್ಲಿಯೂ ಸಹಾ ಕನ್ನಡ ಮತ್ತು ತೆಲುಗು ಭಾಷೆಗಳಿಗೆ ಸಾಮ್ಯತೆಯಿದೆ.
[thumb|ವಾಹನವೊಂದರ ನೋಂದಣಿಯಲ್ಲಿ [ಕನ್ನಡ ಸಂಖ್ಯೆಗಳ ಬಳಕೆ]]

## ಉಲ್ಲೇಖಗಳು 
ವರ್ಗ:ಕನ್ನಡ ಭಾಷೆ
ವರ್ಗ:ಅಂಕಿಗಳು
ಕಾರ್ಟೊಸ್ಯಾಟ್-೧

ಕಾರ್ಟೊಸಾಟ್ -1 (cartosat-1) ಉಪಗ್ರಹವು ಭಾರತದಮೂರು ಆಯಾಮ ಚಿತ್ರಗಳು/ಇಮೇಜ್ಗಳನ್ನು ಪುನರಾವರ್ತಿಸುವ ಸಾಮರ್ಥ್ಯವನ್ನು ಹೊಂದಿರುವ ಮೊದಲ ದೂರದ ಸಂವೇದಿ ಉಪಗ್ರಹವಾಗಿದೆ.ಉಪಗ್ರಹವು ಪಟ / ನಕ್ಷಚಿತ್ರಗಳು (ಕಾರ್ಟ್ರೋಗ್ರಾಫಿಕ್) ಚಿತ್ರಗಳನ್ನು ತೆಗೆದುಕೊಳ್ಳುತ್ತದೆ.ಉಪಗ್ರಹದಲ್ಲಿ ಅಳವಡಿಸಿದ ಕೆಮರಗಳು ವಿಭಜಕ (ರೆಸಲ್ಯೂಶನ್) 2.5 ಮೀಟರ್ (ಒಂದು ಚಿಕ್ಕ ಕಾರನ್ನು ಗುರುತಿಸಬಲ್ಲದು).).. ಈ ಉಪಗ್ರಹವು ಭಾರತೀಯ ಬಾಹ್ಯಾಕಾಶ ರಿಸರ್ಚ್ ಆರ್ಗನೈಜೆನ್ಸನ್ (ಇಸ್ರೋ)ಅವರು ವಿನ್ಯಾಸಗೊಳಿಸಿದರು ಮತ್ತು ಪ್ರಯೋಗಿಸಿದರು.ಕಾರ್ಟೊಸಾಟ್ -1 ಅನುಗ್ರಹಿತ ಡಿಜಿಟಲ್ ಎಲೇವೆಸನ್ ಮಾದರಿಗಳು / ಮಾದರಿಗಳು ಸೃಜನಾತ್ಮಕ ಸಾಮರ್ಥ್ಯ ಕೆಪ್ಯಾಸಿಟಿ ಹೊಂದಿವೆ. 
ಸ್ಪಷ್ಟ ನೈಜ ಚಿತ್ರಗಳನ್ನು ರಚಿಸುವದು.ಭೌಗೋಳಿಕ, ಭೂಗೋಳ ಸಂಬಂಧಿತ ಮಾಹಿತಿ ಸಂಗ್ರಹಿಸಲು ಅಗತ್ಯ ಸಾಧನಗಳನ್ನು ಈ ಉಪಗ್ರಹದಲ್ಲಿ ಹೊಂದಿಸಲಾಗಿದೆ.

## ಉಡಾವಣೀಯ ವಿವರಗಳು
ಉಪಗ್ರಹವನ್ನು ಮೇ 5, 2005 ರಂದು ಆಂಧ್ರಪ್ರದೇಶದ ನೆಲ್ಲೂರು ಜಿಲ್ಲೆಯ ಶ್ರೀಹರಿಕೋಟದಲ್ಲಿ ಇದ್ದ ಸತೀಶ್ ಥಾವನ್ ಸ್ಪೇಸ್ ಷಟಲ್ ಲಾಂಚ್ ಸೆಂಟರ್ನಿಂದ ಕಳುಹಿಸಲಾಯಿತು.ಬಾಹ್ಯಾಕಾಶಕ್ಕೆ ಈ ಉಪಗ್ರಹವನ್ನು ಕಳುಹಿಸಲು ಉಪಗ್ರಹ ವಾಹಕ PSLV-C6 ಅನ್ನು ಬಳಸಲಾಯಿತು.ಉಪಗ್ರಹದ ಕಕ್ಷೆಯ ಅವಧಿ 97 ನಿಮಿಷಗಳು.ಉಪಗ್ರಹ ಆರ್ಬಿಟ್ ಭೂಮಿಯಿಂದ 618  ಕಿಲೋಮೀಟರ್  ( ಸೂರ್ಯ ಕಕ್ಷೆ ಅಥವಾ ಧ್ರುವ ಕಕ್ಷೆ).ಈ ಉಪಗ್ರಹವು ದಿನವೊಂದರಲ್ಲಿ 14 ತಿರುಗುವಿಕೆ ಗಳು ಮಾಡುತ್ತದೆ.ಉಪಗ್ರಹ ಜೀವಿತಾವಧಿಯು 5 ವರ್ಷಗಳು.ಉಪಗ್ರಹದ ಒಟ್ಟುತೂಕ (ಉಪಗ್ರಹ ಇಂಧನ ಸಹಿತ) 1560 ಕೆ.ಜಿ.ಉಪಗ್ರಹವು ಭೂ ಸಮಭಾಜಕವನ್ನು ದಾಟುವ ಸ್ಥಳೀಯ ಸಮಯ 10:30 ಗಂಟೆಗಳು.

## ಉಪಗ್ರಹದ ವಿವರಗಳು
ಕಾರ್ಟೊಸಾಟ್ -1 ಅಥವಾ ಐಆರ್ಎಸ್-ಪಿ 5 ಸೌರ ವಿಕಿರಣದ ಮೇಲೆ ಮೂರು ಆಯಾಮದ ಗಮನವನ್ನು ಹೊಂದಿದೆ.ದೇಶದ ಅಧಿಕೃತ ಮೊದಲ ಉಪಗ್ರಹಗಳಲಲ್ಲಿ, ಕಾರ್ಟೊಸಾಟ್ ಉಪಗ್ರಹ ಶ್ರೇಣಿಯಲ್ಲಿನ ಮೊದಲ ಉಪಗ್ರಹ.ಈ ಕಾರ್ಟೊಸಾಟ್ ಉಪಗ್ರಹ ವನ್ನು ಭಾರತದ ಪ್ರತಿಷ್ಠಿತ ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ (ISRO) ವಿನ್ಯಾಸಗೊಳಿಸಿದೆ, ತಯಾರಿಸಿದೆ, ಪ್ರಾದೇಶಿಕವಾಗಿ ಪ್ರಯೋಗಿಸಿದೆ ಮತ್ತು ನಿರ್ವಹಿಸುತ್ತದೆ.ಉಪಗ್ರಹದ ಉದ್ದೇಶವು ದೇಶದ ಫೋಟೋಗಳನ್ನು ಸೆಳೆಯುವುದು.ದೇಶದ ಚಿತ್ರ ಬರವಣಿಗೆಯನ್ನು ಇಂಗ್ಲಿಷ್ನಲ್ಲಿ ಕಾರ್ಟೋಗ್ರಫಿ ಎಂದು ಕರೆಯಲಾಗುತ್ತದೆ.ಪೋಲಾರು ಸಾಟಿಲೈಟ್ ಲಾಂಚ್ ವೆಹಿಕಲ್ (ಪಿಎಸ್ಎಲ್ವಿ) ವ್ಯಾಪ್ತಿಯ ಸಿ 6 ಉಪಗ್ರಹ ವಾಹಕ (ರಾಕೆಟ್) ಮೂಲಕ ಉಪಗ್ರಹವನ್ನು ಬಾಹ್ಯಾಕಾಶಕ್ಕೆ ಪರಿಚಯಿಸಲಾಯಿತು.ಪಿಎಸ್ಎಲ್ವಿ ಉಪಗ್ರಹ -ಸಿ 6 ಅನ್ನು ISRO ವಿನ್ಯಾಸಗೊಳಿಸಿ ಅಭಿವೃದ್ಧಿಪಡಿಸಿದೆ.126 ದಿನಗಳಲ್ಲಿ ಇಡೀ ಭೂಮಿಯ ಕಣ್ಗಾವಲು 1867 ಸರ್ಕ್ಯೂಟ್ಗಳಲ್ಲಿ ಪೂರ್ಣಗೊಳ್ಳುತ್ತದೆ.ಕಾರ್ಟೊಸಾಟ್ -1 ಎರಡು ಪ್ಯಾಂಕ್ರೊಮ್ಯಾಟಿಕ್ (ಪ್ಯಾನ್)ಕೆಮರಾಗಳನ್ನು ಹೊಂದಿದೆ.ಕೆಮರಗಳು ಭೂಮಿಯ ಕಪ್ಪು ಮತ್ತು ಬಿಳಿ ಟ್ರಿಮಿಡಿಕ್ ಚಿತ್ರಗಳನ್ನು ತೆಗುಯುತ್ತವೆ.ಕ್ಯಾಮರಾಗಳ swath 30 ಕಿಲೋಮೀಟರ್. 

## ಇತಿಹಾಸ
ಉಪಗ್ರಹ ಯಶಸ್ವಿಯಾಗಿ ಭೂ ಸಂಬಂಧಿತ ಮಾಹಿತಿಯನ್ನು ಒದಗಿಸಿದೆ. ಮಾಹಿತಿಯನ್ನು ವಿವಿಧ ಪ್ರಮಾಣಗಳಲ್ಲಿ 1: 1 ಮಿಲಿಯನ್ ನಿಂದ 1: 12,5 00 ಅನುಪಾತಕ್ಕೆ ಭೂಮಿಗೆ ಕಳುಹಿಸಲಾಗಿದೆ.
## ಪ್ರಯೋಜನಗಳು
* ಭೂ ನಕ್ಷೆ ತಯಾರಿ
* ನಗರ, ಗ್ರಾಮೀಣ ಪ್ರದೇಶಗಳು, ಕರಾವಳಿ ಪ್ರದೇಶಗಳ ಭೂ ಬಳಕೆ ಗುರುತಿಸುವಿಕೆ ಮತ್ತು ನಿಯಂತ್ರಣ
* ರಸ್ತೆ ಜಾಲದ ಮೇಲೆ ನಿಗಾ, ನೀರು ವಿತರಣೆ
* ಭೂ ಬಳಕೆಯಲ್ಲಿನ ಪರಿವರ್ತನೆ ಗುರುತಿಸುವಿಕೆ
* ಭೌಗೋಳಿಕ ಮಾಹಿತಿ ವ್ಯವಸ್ಥೆ
## ನೋಡಿ
*ಜೀಯಸ್ಎಲ್ವಿ-ಡಿ ೬
*ಜಿಯೋಸಾಟ್ -1
*ಜೀಸಾಟ್-12

## ಉಲ್ಲೇಖನ
## ಉಲ್ಲೇಖಗಳು 
ವರ್ಗ:ಕೃತಕ ಉಪಗ್ರಹಗಳು
ವರ್ಗ:ಬಾಹ್ಯಾಕಾಶ
ಬುಗ್ಗೆ

thumb

**ಬುಗ್ಗೆ**ಯು ಒಂದು ಜಲಕುಹರದಿಂದ ಭೂಮಿಯ ಮೇಲ್ಮೈಗೆ ನೀರು ಹರಿಯುವ ಯಾವುದೇ ನೈಸರ್ಗಿಕ ಸನ್ನಿವೇಶ. ಇದು ಜಲಗೋಳದ ಒಂದು ಘಟಕವಾಗಿದೆ. ಒಂದು ಬುಗ್ಗೆಯು ಕಾರ್ಸ್ಟ್ ಸ್ಥಳಾಕೃತಿಯ ಪರಿಣಾಮವಿರಬಹುದು. ಇದರಲ್ಲಿ ಮೇಲ್ಮೈಯ ನೀರು ಭೂಮಿಯ ಮೇಲ್ಮೈಯ (ಪುನರ್ಭರ್ತಿ ಪ್ರದೇಶ) ಒಳಹರಿದು ಪ್ರದೇಶದ ಅಂತರ್ಜಲದ ಭಾಗವಾಗುತ್ತದೆ. ನಂತರ, ಅಂತರ್ಜಲವು ಬಿರುಕುಗಳು ಮತ್ತು ಕಂದರ ರಂಧ್ರಗಳ ಜಾಲದ ಮೂಲಕ ಸಂಚರಿಸುತ್ತದೆ. ಇವುಗಳ ಗಾತ್ರ ಅಂತರಕಣ ಜಾಗಗಳಿಂದ ಹಿಡಿದು ಬೃಹತ್ ಗುಹೆಗಳವರೆಗೆ ವಿಸ್ತರಿಸುತ್ತವೆ. ಅಂತಿಮವಾಗಿ ಮೇಲ್ಮೈಯ ಕೆಳಗಿಂದ ಕಾರ್ಸ್ಟ್ ಬುಗ್ಗೆಯ ರೂಪದಲ್ಲಿ ನೀರು ಹೊರಬರುತ್ತದೆ.

ಮೇಲ್ಮೈಗೆ ಬುಗ್ಗೆಯ ಒತ್ತಾಯದ ಹೊರಬರುವಿಕೆಯು ಸೀಮಿತ ಜಲಕುಹರದ ಪರಿಣಾಮವಿರಬಹುದು. ಇದರಲ್ಲಿ ಬುಗ್ಗೆಜಲದ ಮಟ್ಟದ ಪುನರ್ಭರ್ತಿ ಪ್ರದೇಶವು ಹೊರದಾರಿಗಿಂತ ಎತ್ತರದಲ್ಲಿ ಇರುತ್ತದೆ. ಎತ್ತರದ ಮೂಲಗಳಿಂದ ಮೇಲ್ಮೈಗೆ ಒತ್ತಾಯದಿಂದ ಪುಟಿಯುವ ಬುಗ್ಗೆ ಜಲವು ಚಿಲುಮೆ ಬಾವಿಗಳಾಗಿರುತ್ತವೆ. ಹೊರದಾರಿಯು ೩೦೦ ಅಡಿ ಆಳದ ಗುಹೆಯ ರೂಪದಲ್ಲಿದ್ದರೂ ಇದು ಸಾಧ್ಯವಿದೆ. ಈ ಸಂದರ್ಭದಲ್ಲಿ, ಗುಹೆಯು ನೀರ್ಕೊಳವೆಯಂತೆ ಬಳಸಲ್ಪಡುತ್ತದೆ. ಅಂತರ್ಜಲದ ಎತ್ತರದ ಪುನರ್ಭರ್ತಿ ಪ್ರದೇಶವು ಗುಹೆಯನ್ನು ಕಡಿಮೆ ಎತ್ತರದ ಬಿರುಕಿನಿಂದ ಹೊರಬರಲು ಬಳಸುತ್ತದೆ.

ಆರ್ಟೇಸಿಯನ್ ಅಲ್ಲದ ಬುಗ್ಗೆಗಳು ಸರಳವಾಗಿ ಭೂಮಿಯ ಮೂಲಕ ಎತ್ತರದ ಸ್ಥಳದಿಂದ ಕಡಿಮೆ ಎತ್ತರದ ಸ್ಥಳಕ್ಕೆ ಹರಿಯಬಹುದು ಮತ್ತು ಬುಗ್ಗೆಯ ರೂಪದಲ್ಲಿ ಹೊರಬರಬಹುದು, ಮತ್ತು ನೆಲವನ್ನು ಚರಂಡಿ ಕೊಳವೆಯಂತೆ ಬಳಸುತ್ತದೆ. ಇನ್ನೂ ಇತರ ಬುಗ್ಗೆಗಳು ಭೂಮಿಯಲ್ಲಿನ ನೆಲದಡಿಯ ಮೂಲದಿಂದ ಒತ್ತಡದ ಪರಿಣಾಮವಾಗಿರುತ್ತವೆ, ಜ್ವಾಲಾಮುಖಿ ಚಟುವಟಿಕೆಯ ರೂಪದಲ್ಲಿ. ಪರಿಣಾಮವಾಗಿ ನೀರು ಹೆಚ್ಚಿನ ಉಷ್ಣಾಂಶದಲ್ಲಿರಬಹುದು, ಉದಾಹರಣೆಗೆ ಬಿಸಿನೀರಿನ ಚಿಲುಮೆ. ಅಂತರ್ಜಲದ ಕ್ರಿಯೆಯು ನಿರಂತರವಾಗಿ ಸುಣ್ಣದಕಲ್ಲು ಮತ್ತು ಡಾಲಮೈಟ್‍ನಂತಹ ಪ್ರವೇಶಸಾಧ್ಯ ಆಧಾರಶಿಲೆಯನ್ನು ಕರಗಿಸುತ್ತದೆ, ಮತ್ತು ಅಗಾಧ ಗುಹಾವ್ಯವಸ್ಥೆಗಳನ್ನು ಸೃಷ್ಟಿಸುತ್ತದೆ.

ಬುಗ್ಗೆಯ ಸ್ರಾವವು ಬುಗ್ಗೆಯ ಪುನರ್ಭರ್ತಿ ಜಲಾನಯನ ಭೂಮಿಯಿಂದ ನಿರ್ಧಾರಿತವಾಗಿರುತ್ತದೆ. ಪುನರ್ಭರ್ತಿ ಮೇಲೆ ಪ್ರಭಾವ ಬೀರುವ ಅಂಶಗಳಲ್ಲಿ ಅಂತರ್ಜಲವು ಸೆರೆಯಾಗಿರುವ ಪ್ರದೇಶದ ಗಾತ್ರ, ಅವಕ್ಷೇಪಣದ ಪ್ರಮಾಣ, ಸೆರೆ ಬಿಂದುಗಳ ಗಾತ್ರ, ಮತ್ತು ಬುಗ್ಗೆಯ ಹೊರದಾರಿಯ ಗಾತ್ರ ಸೇರಿವೆ. ನೆಲದಡಿಯ ವ್ಯವಸ್ಥೆಯೊಳಗೆ ನೀರು ಅನೇಕ ಮೂಲಗಳಿಂದ ಸೋರಿಕೆಯಾಗಬಹುದು. ಇವುಗಳಲ್ಲಿ ಪ್ರವೇಶಸಾಧ್ಯ ನೆಲ, ಬತ್ತುಕುಳಿಗಳು, ಮತ್ತು ಅಂತರ್ವಾಹಿನಿ ಹೊಳೆಗಳು ಸೇರಿವೆ.

## ಉಲ್ಲೇಖಗಳು
ವರ್ಗ:ಜಲಸಮೂಹಗಳು
ಊತ

[thumb|ಒಬ್ಬನೇ ರೋಗಿಯ ಎಡ ಮತ್ತು ಬಲ ಉಂಗುರದ ಬೆರಳಿನ ಹೋಲಿಕೆ, ಬಲ ಬೆರಳಿಗೆ [ಉಗುರುಸುತ್ತು|ಉಗುರುಸುತ್ತಿನಿಂದ ಊತ ಆಗಿದೆ.]]

ವೈದ್ಯಕೀಯ ಪರಿಭಾಷೆಯಲ್ಲಿ, **ಊತ**, **ಬಾವು** ಅಥವಾ **ಊದುವಿಕೆ**ಯು ಶರೀರದ ಒಂದು ಭಾಗ ಅಥವಾ ಪ್ರದೇಶದ ಅಶಾಶ್ವತ ಅಸಹಜ ಹಿಗ್ಗುವಿಕೆ. ಇದು ಜೀವಕೋಶಗಳ ತ್ವರಿತ ವೃದ್ಧಿಯ ಕಾರಣದಿಂದ ಉಂಟಾಗುವುದಿಲ್ಲ. ಇದು ಅಂಗಾಂಶಗಳಲ್ಲಿ ದ್ರವದ ಶೇಖರಣೆಯಿಂದ ಉಂಟಾಗುತ್ತದೆ. ಇದು ಶರೀರದಾದ್ಯಂತ (ಸಾಮಾನ್ಯೀಕೃತ) ಉಂಟಾಗಬಹುದು, ಅಥವಾ ಒಂದು ನಿರ್ದಿಷ್ಟ ಭಾಗ ಅಥವಾ ಅಂಗವು (ಸ್ಥಳೀಕೃತ) ಬಾಧಿತವಾಗಿರಬಹುದು. ಸಾಮಾನ್ಯವಾಗಿ ಊತವು ಅಪಾಯಕಾರಿಯಲ್ಲ ಮತ್ತು ಉರಿಯೂತ ಅಥವಾ ಮೂಗೇಟಿಗೆ ಸಾಮಾನ್ಯ ಪ್ರತಿಕ್ರಿಯೆಯಾಗಿರುತ್ತದೆ.

ಊತವನ್ನು ಉರಿಯೂತದ ಐದು ಲಕ್ಷಣಗಳಲ್ಲಿ ಒಂದು ಎಂದು ಪರಿಗಣಿಸಲಾಗುತ್ತದೆ; ಅಂದರೆ ನೋವು, ಉಷ್ಣ, ಕೆಂಪುತನ, ಮತ್ತು ಕ್ರಿಯೆಯ ನಷ್ಟ ಇವುಗಳ ಜೊತೆಗೆ. ಗಾಯ, ಸೋಂಕು, ಅಥವಾ ರೋಗಕ್ಕೆ ಪ್ರತಿಕ್ರಿಯೆಯಾಗಿ ಶರೀರದ ಭಾಗವು ಊದಿಕೊಳ್ಳಬಹುದು. ಊತ, ವಿಶೇಷವಾಗಿ ಕಣಕಾಲಿನ ಊತವು ಶರೀರವು ದ್ರವವನ್ನು ಸರಿಯಾಗಿ ಪರಿಚಲನೆ ಮಾಡದಿದ್ದರೆ ಉಂಟಾಗಬಹುದು. ನೀರಿನ ಧಾರಣವು ರೋಗಲಕ್ಷಣದ ಮಟ್ಟಿಗೆ ಮುಂದುವರಿದರೆ, ಊತ ಉಂಟಾಗುತ್ತದೆ. ಸಾಮಾನ್ಯೀಕೃತ ಊತ ಅಥವಾ ಭಾರೀ ಉಬ್ಬರವು (ಈಡೀಮ) ಗಂಭೀರವಾಗಿ ಅಸ್ವಸ್ಥ ಜನರಲ್ಲಿ ಸಾಮಾನ್ಯ ಚಿಹ್ನೆಯಾಗಿದೆ. ತರಬೇತಿ ಇಲ್ಲದ ಕಣ್ಣಿಗೆ ಸ್ವಲ್ಪ ಉಬ್ಬರವನ್ನು ಪತ್ತೆಹಚ್ಚುವುದು ಕಷ್ಟವಾಗಬಹುದಾದರೂ, ವಿಶೇಷವಾಗಿ ಅಧಿಕ ತೂಕದ ವ್ಯಕ್ತಿಯಲ್ಲಿ, ಭಾರೀ ಉಬ್ಬರವು ಬಹಳ ಸ್ಪಷ್ಟವಾಗಿರುತ್ತದೆ.

ಉರಿಯೂತ ಸಂಬಂಧಿ ಊತವು ತೀವ್ರ ಅಥವಾ ದೀರ್ಘಕಾಲಿಕವಾಗಿರಬಹುದು. ತೀವ್ರ ಊತಗಳ ಚಿಹ್ನೆಗಳಲ್ಲಿ ಕೆಂಪುತನ, ಸ್ಥಳೀಯ ಜ್ವರ, ನೋವು ಮತ್ತು ಬಾಧಿತ ಅಂಗದ ಕಾರ್ಯದಲ್ಲಿ ದುರ್ಬಲತೆ ಸೇರಿವೆ. ಸಂಬಂಧಿತ ದುಗ್ಧರಸ ಗ್ರಂಥಿಗಳು ಬಾಧಿತವಾಗುವವು ಮತ್ತು ತೀವ್ರ ಉರಿಯೂತದ ಚಿಹ್ನೆಗಳನ್ನು ತೋರಿಸುವವು. ದೀರ್ಘಕಾಲದ ಉರಿಯೂತ ಸಂಬಂಧಿ ಊತಗಳು ತೀವ್ರ ಉರಿಯೂತ ಸಂಬಂಧಿ ಊತಗಳ ಚಿಹ್ನೆಗಳನ್ನು ತೋರಿಸುವವು, ಆದರೆ ಮಂದ ರೂಪದಲ್ಲಿ. ಈ ಸಂದರ್ಭದಲ್ಲಿ, ಈಡೀಮ ಉಂಟಾಗದಿರಬಹುದು. ದೀರ್ಘಕಾಲದ ಊತಗಳನ್ನು ನವೋತಕ ಸಂಬಂಧಿ ಊತಗಳಿಂದ ವ್ಯತ್ಯಾಸ ಮಾಡಬಹುದು, ಆ ವ್ಯತ್ಯಾಸವೇನೆಂದರೆ ನವೋತಕ ಸಂಬಂಧಿ ಊತಗಳು ಗಾತ್ರದಲ್ಲಿ ಎಂದೂ ಕಡಿಮೆಯಾಗುವುದಿಲ್ಲ, ಆದರೆ ಉರಿಯೂತ ಸಂಬಂಧಿ ಊತಗಳು ಸಾಂದರ್ಭಿಕ ಇಳಿಮುಖವನ್ನು ತೋರಿಸಬಹುದು.

ಸೌಮ್ಯ ಊತವು ತನ್ನಷ್ಟಕ್ಕೆ ತಾನೇ ಹೋಗುವ ಸಾಧ್ಯತೆ ಇದೆಯಾದರೂ, ಲಕ್ಷಣಗಳನ್ನು ನಿವಾರಿಸಲು ಅಥವಾ ಪ್ರಕ್ರಿಯೆಯನ್ನು ತ್ವರೆಗೊಳಿಸಲು ಹಲವಾರು ಕಾರ್ಯಗಳನ್ನು ಮಾಡಬಹುದು. ಊತಕ್ಕೆ ಕ್ಷಿಪ್ರವಾಗಿ ಚಿಕಿತ್ಸೆ ಮಾಡುವುದು ಮುಖ್ಯ ಏಕೆಂದರೆ ಘಟನೆಯ ನಂತರ ಅದು ತಕ್ಷಣ ಒಮ್ಮೆಲೇ ಅತಿ ವೇಗದ ಪ್ರಮಾಣದಲ್ಲಿ ಉಂಟಾಗುತ್ತದೆ.

## ಉಲ್ಲೇಖಗಳು
ವರ್ಗ:ವೈದ್ಯಕೀಯ ಚಿಹ್ನೆಗಳು
ಜೀಸಾಟ್-12

GSAT-12 ಒಂದು ಮಾಹಿತಿ ಹಂಚಿಕೆ ಉಪಗ್ರಹವಾಗಿದೆ.ಉಪಗ್ರಹವನ್ನು ಭಾರತೀಯ ಬಾಹ್ಯಾಕಾಶ ಸಂಶೋಧನಾ ಸಂಸ್ಥೆ (ISRO), ಇಂಡಿಯನ್ ಸ್ಪೇಸ್ ರಿಸೆರ್ಚಿ ಆರ್ಗನೈಝೇಶನ್ (ISRO) ನಿರ್ಮಿಸಿದೆ. ಈ ಉಪಗ್ರಹವು ಬಾಹ್ಯಾಕಾಶ ಕಕ್ಷೆಯಲ್ಲಿ PSLV-XL / C17, ಪೋಲಾರ್ ಸ್ಯಾಟಲೈಟ್ ಲಾಂಚ್ ವೆಹಿಕಲ್ನಿಂದ ಪರಿಚಯಿಸಲ್ಪಟ್ಟಿತು. ಉಪಗ್ರಹವನ್ನು ಆಂಧ್ರಪ್ರದೇಶದ ನೆಲ್ಲೂರು ಜಿಲ್ಲೆಯ ಶ್ರೀಹರಿಕೋಟದಲ್ಲಿ ಇದ್ದ ಸತೀಶ್ ಥಾವನ್ ಬಾಹ್ಯಾಕಾಶ ನೌಕೆಯ ಕೇಂದ್ರದಿಂದ ಪ್ರಾರಂಭಿಸಲಾಯಿತು.ಸತೀಶ್ ಧವನ್ ಉಪಗ್ರಹ ಕೇಂದ್ರದಿಂದ ಜೀಸಾಟ್ -12 ಉಪಗ್ರಹ ವನ್ನು 15 ಜುಲೈ 2011 ರಂದು 11:18 (UTC) ಗಂಟೆಕ್ಕೆ ಅಂತರಿಕ್ಷಕ್ಕೆ ಕಳುಹಿಸಲಾಗಿದೆ
## ಉಪಗ್ರಹ
ಹಿಂದೆ ಅಂತರಿಕ್ಷದಲ್ಲಿ ಬಿಡುಗಡೆಯಾದ INSAT-3B ಉಪಗ್ರಹದ ಜೀವಿತಾವಧಿಯ ಪೂರ್ತಿಯಾಗಿದರಿಂದ,ಅದರ ಬದಲಿಗೆ GSAT-12 ಉಪಗ್ರಹವನ್ನು ಪ್ರಯೋಗ/ಪರಿಚಯಿಸಲಾಯಿತು.GISAT-12 ಉಪಗ್ರಹ ವನ್ನು, ದೂರ ಶಿಕ್ಷಣಸೇವೆಗಳನ್ನು ಮತ್ತು ದುರಂತದ ಸಂದರ್ಭದಲ್ಲಿ ಉಂಟಾದ ತಡೆಗಟ್ಟುವ ಕ್ರಮಗಳನ್ನು ಉಪಗ್ರಹಮೂಲಕ ಒದಗಿಸುವ ಮುಖ್ಯ ಉದ್ದೇಶದಿಂದ ಪ್ರಯೋಗಿಸಲಾಗೆದೆ..

## ಜೀಸಾಟ್ -12 ಉಪಗ್ರಹ ಉಡಾವಣ ಹಿನ್ನೆಲೆ
ಜೀಸಾಟ್ -12 ಪ್ರಯೋಗವು ಒಂದು ವೈಶಿಷ್ಟ್ಯವನ್ನು ಪಡೆಯಿತು.ಪ್ರಯೋಗದಲ್ಲಿ ಭಾಗವಹಿಸಿದ ಎಲ್ಲರೂ ಮಹಿಳೆಯರಾಗಿದ್ದಾರೆ. ಯೋಜನೆಯ ನಿರ್ದೇಶಕ ಟಿ.ಕೆ ಅನುರಾಧಾ, ಮಿಸ್ಸಾ ನಿರ್ದೇಶಕ ಪ್ರಮೋಧ ಹೆಗ್ಡೆ ಮತ್ತು ಕಾರ್ಯಾಚರಣೆ ನಿರ್ದೇಶಕರು ಎ.ಪಿ.ಪ್ರಕಾಶ್ ಮುಂತಾದವರು  ಮಹಿಳೆಯರು.
## ಪೇಲೋಡ್ ವಿವರಗಳು
ಇಂಧನ ಸೇರಿಸಿಕೊಂಡು ಉಪಗ್ರಹದ ತೂಕ 1410 ಕಿಲೋಗ್ರಾಂಗಳು.ಬರಿ ಉಪಗ್ರಹ 559 ಕಿಲೋಗ್ರಾಂಗಳಷ್ಟು ತೂಗುತ್ತದೆ.ಉಪಗ್ರಹ ಗಾತ್ರ 1.485 x 1.480 x 1.446 ಉದ್ದದ ಆಯಾತವಾಗಿರುತ್ತದೆ.ಉಪಗ್ರಹ 12 ಸಿ-ಬಾಂಡ್ ಟ್ರಾನ್ಸ್ಪೋರ್ಡರ್ಗಳನ್ನು ಹೊಂದಿದೆ.ಉಪಗ್ರಹಕ್ಕೆ ಅಪೇಕ್ಷಿತ ವಿದ್ಯುತ್ ಶಕ್ತಿಯನ್ನು ಉತ್ಪಾದಿಸಲು ಒಂದು ಸೌರ ಫಲಕ, ಮತ್ತು 64 ಅಹ್ ಲಿ-ಇಯಾನ್ ಜರ್ಜರಿತ ಬ್ಯಾಟರಿಯಿದೆ.ಸೌರ ಫಲಕ ವಿದ್ಯುತ್ ಉತ್ಪಾದನೆ ಸಾಮರ್ಧ್ಯ1430 ವಾಟ್ಸ್.ಮಾಹಿತಿಯನ್ನು ಕಳುಹಿಸಲು ಮತ್ತು ಸ್ವೀಕರಿಸಲು 0.7 ವ್ಯಾಸದೊಂದಿಗೆ ಪ್ಯಾರಾಬೋಲಿಕ್ ಆಂಟೆನಾ (ತರಂಗ ಸೇವನೆ)ಮತ್ತು 1.2 ಮೀಟರ್ ವ್ಯಾಸದ ಸೂಕ್ಷ್ಮವಾದ ಪೊಲಾರಿಸನ್ ಸೆನ್ಸ್ ವಿಸ್ತರಣೆ ಸೌಲಭ್ಯವನ್ನು ಹೊಂದಿರುವಯಾಂಟನ್ನಾ ಯಿದೆ.ಉಪಗ್ರಹವನ್ನು ಕಕ್ಷೆಯಲ್ಲಿ ನಿರ್ವಹಿಸಲು ಉಪಗ್ರಹದಲ್ಲಿ ಒಂದು 440 ನ್ಯೂಟನ್ ಎನರ್ಜಿ ಲಿಕ್ವಿಡ್ ಟ್ರಯಾಡ್ ಮೋಟಾರ್ / ಇಂಜಿನ್ ಅಳವಡಿಸಲಾಗಿದೆ.
## ಪ್ರಯೋಗ
ಜಿಎಸ್ಎಟಿ -12 ಉಪಗ್ರಹ, ಪಿಎಸ್ಎಲ್ವಿ ಸಿ -17 ಉಪಗ್ರಹ ಮೂಲಕ, ಶ್ರೀಹರಿಕೋಟ ದಿಂದ ಸತೀಶ್ ಥಾವನ್ ಕೇಂದ್ರನಿಂದ ಜುಲೈ 15, 2011 ರಂದು ಬಾಹ್ಯಾಕಾಶ ಪೋರ್ಟ್ನ ಎರಡನೇ ಉಡಾವಣೆ ಪ್ಯಾಡ್ನಿಂದ ಪ್ರಯೋಗಿಸಿದ್ದಾರೆ.. ಉಪಗ್ರಹದ ಜೀವನ ಚಕ್ರವು 8 ವರ್ಷಗಳು.

## ಉಪಗ್ರಹ ಕಕ್ಷೆ
ಕಕ್ಷೆಯಲ್ಲಿನ ಉಪಗ್ರಹದ ಅತ್ಯಂತ ಕಡಿಮೆ ದೂರ(ಪೆರಿಜಿ) 35,782 ಕಿಮೀ,, ಹೆಚ್ಚಿನ ದೂರ(ಅಪೋಜಿ) 35,803 ಕಿ.ಮೀ. యిద్దు, 83 °ಪೂರ್ವ ರೇಖಾಂಶದಲ್ಲಿ  ಪ್ರದಕ್ಷಿಣೆ ಮಾಡುತ್ತದೆ.
## ನೋಡಿ
*೨.ಸ್ಕಾಟ್‌ ಸ್ಯಾಟ್-1,
*೩.ಜೀಯಸ್ಎಲ್ವಿ-ಡಿ ೬,
*೪.ಕಾರ್ಟೊಸ್ಯಾಟ್‌-೧,
*5.ಜೀಸಾಟ್ -1

## ಉಲ್ಲೇಕ
ವರ್ಗ:ಕೃತಕ ಉಪಗ್ರಹಗಳು
ವರ್ಗ:ಬಾಹ್ಯಾಕಾಶ
ಬಿಬಿ೫ (ಚಲನಚಿತ್ರ)

**ಬಿಬಿ ೫** ಭಾರತೀಯ ಕನ್ನಡ ಭಾಷೆಯ ಥ್ರಿಲ್ಲರ್ ಚಿತ್ರ. ಜನಾರ್ಧನ್. ಎನ್ ಈ ಚಿತ್ರವನ್ನು ಬರೆದು ನಿರ್ದೇಶಿಸಿದ್ದಾರೆ. ಪೂರ್ಣಚಂದ್ರ ಮೈಸೂರು ಮತ್ತು ರಾಧಿಕಾ ಚೇತನ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ರಾಜೇಶ್ ನಟರಂಗ, ರಷ್ಮಿ ಪ್ರಭಾಕರ್ ಮತ್ತು ಗಿರಿರಾಜ್ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚೇತನ್ ಕುಮಾರ್ ಶಾಸ್ತ್ರಿ ಅವರು ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಚೇತನ್ ರಾಯ್ ಛಾಯಾಗ್ರಹಣ ಮಾಡಿದ್ದಾರೆ

ರಾಜ್ಯಾದ್ಯಂತ ಉತ್ತಮ ಪ್ರತಿಕ್ರಿಯೆಯೊಂದಿಗೆ ೨೬ ಮೇ ೨೦೧೭ ರಂದು ಚಿತ್ರ ಬಿಡುಗಡೆಯಾಯಿತು.

## ಪಾತ್ರವರ್ಗ 
* ಪೂರ್ಣಚಂದ್ರ ಮೈಸೂರು
* ರಾಧಿಕಾ ಚೇತನ್
* ರಾಜೇಶ್ ನಟರಂಗ
* ರಷ್ಮಿ ಪ್ರಭಾಕರ್
* .ಗಿರಿರಾಜ್ ಬಿ.ಎಮ್

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಊಷ್ಮ

**ಊಷ್ಮ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಭೌತಶಾಸ್ತ್ರದಲ್ಲಿ ಶಕ್ತಿಯನ್ನು ಒಂದು ವಸ್ತು ಅಥವಾ ವ್ಯವಸ್ಥೆಯಿಂದ ಬೇರೆಡೆಗೆ ಪ್ರಸಾರಿಸುವ ಕ್ರಿಯೆಯಾದ ಉಷ್ಣತೆ
* ವಸಂತ ಹಾಗೂ ಶರತ್ಕಾಲದ ನಡುವೆ ಬರುವ ಅತಿ ಬೆಚ್ಚನೆಯ ಕಾಲವಾದ ಬೇಸಿಗೆ
ನೂರೊಂದು ನೆನಪು (ಚಲನಚಿತ್ರ)

**ನೂರೊಂದು ನೆನಪು** ೨೦೧೭ರ ಕನ್ನಡ ಭಾಷೆಯ ಚಲನಚಿತ್ರ. ಎಂ. ಕುಮರೇಶ್ ಅವರು ಚಿತ್ರವನ್ನು ನಿರ್ದೇಶಿಸಿದ್ದಾರೆ. ದಿವಂಗತ ಶ್ರೀ ಸುಹಾಸ್ ಶಿರ್ವಲ್ಕರ್ ಅವರು ಬರೆದ ಕಥೆಯನ್ನು ಆಧರಿಸಿದ ಚಿತ್ರ ಇದಾಗಿದೆ. ಪ್ರವೀಣ್ ಸುತರ್ ಅವರ ಸಂಭಾಷಣೆ ಮತ್ತು ಚಿನ್ಮಯ್ ಮಂಡ್ಲೇಕರ್ ಅವರ ಚಿತ್ರಕಥೆ ಈ ಚಿತ್ರಕ್ಕಿದೆ. ಸೂರಜ್ ದೇಸಾಯಿ ಮತ್ತು ಮನೀಶ್ ದೇಸಾಯಿ, ೩ ಲಯನ್ ಪ್ರೊಡಕ್ಷನ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಈ ಚಿತ್ರವು ಮರಾಠಿ ಭಾಷೆಯ "ದುನಿಯಾದಾರಿ" ಚಿತ್ರದ ರೀಮೇಕ್. 

ಚೇತನ್, ಮೇಘನಾ ರಾಜ್, ರಾಜ ವರ್ಧನ್, ಸುಷ್ಮಿತಾ ಜೋಶಿ, ಯಶ್ ಶೆಟ್ಟಿ ಚಿತ್ರದ ಮುಖ್ಯ ಭೂಮಿಕೆಯಲ್ಲಿ ನಟಿಸಿದ್ದಾರೆ ೮೦ರ ದಶಕದಲ್ಲಿ ನಡೆಯುವ ಪ್ರೀತಿ ಮತ್ತು ಸ್ನೇಹದ ಕಥೆ ಇದಾಗಿದೆ.

ಆಗಸ್ಟ್ ೨೦೧೬ ರಲ್ಲಿ ಮುಹೂರ್ತ ನಡೆಯಿತು, ಚಿತ್ರದ ಬಹುತೇಕ ಭಾಗ ನೈಸರ್ಗಿಕ ಸೌಂದರ್ಯ ತಾಣಗಳಿರುವ ಬೆಳಗಾವಿಯಲ್ಲಿ ಚಿತ್ರೀಕರಿಸಲಾಯಿತು.

## ತಾರಾಗಣ 
* ಶ್ರೇಯಸ್ ಬಹದ್ದೂರ್ ಆಗಿ ಚೇತನ್ ಕುಮಾರ್ 
* ಶೃತಿ ಅರಸ್ ಆಗಿ ಮೇಘನಾ ರಾಜ್
* DSP/ದಿಗಂಬರ್ ಶಂಕರ್ ಪಾಟೀಲ್ ಆಗಿ ರಾಜ ವರ್ಧನ್
* ಮೀನಾಕ್ಷಿ ಆಗಿ ಸುಷ್ಮಿತಾ ಜೋಷಿ
* ಸಾಯಿನಾಥ್ ರಾವ್ ಆಗಿ ಯಶ್ ಶೆಟ್ಟಿ
* ರೇಖಾ ಆಗಿ ಅರ್ಚನಾ
* ಎಮ್ ಕೆ ಆಗಿ ರಾಜೇಶ್ ನಟರಂಗ
* ಜವರೇಗೌಡ ಆಗಿ ಸಿದ್ಲಿಂಗು ಶ್ರೀಧರ್
* ರಾಣಿ ಮಾ ಆಗಿ ವೀಣಾ ಸುಂದರ್
* ಬಹದ್ದೂರ್ ಆಗಿ ಸುಂದರ್ 

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೭ ಕನ್ನಡಚಿತ್ರಗಳು
ಋಕ್ಷ

**ಋಕ್ಷ** ಶಬ್ದ ಈ ಕೆಳಗಿನವುಗಳನ್ನು ಸೂಚಿಸಬಹುದು:
* ಕಾರ್ನಿವೊರ ಗಣದ ಅರ್ಸಿಡೀ ಕುಟುಂಬಕ್ಕೆ ಸೇರಿದ ಸ್ತನಿಯಾದ ಕರಡಿ
* ಪ್ಲಾಸ್ಮಾದ ಬೆಳಕು ಸೂಸುವ ಗೋಲಾಭವನ್ನು ಹೊಂದಿರುವ ಒಂದು ಬಗೆಯ ಖಗೋಳ ವಸ್ತುವಾದ ನಕ್ಷತ್ರ
ಬೃಹಸ್ಪತಿ (ಚಲನಚಿತ್ರ)

ಬೃಹಸ್ಪತಿ, ೨೦೧೮ರ ಕನ್ನಡ ಭಾಷೆಯ ಚಿತ್ರ. ನಂದ ಕಿಶೋರ್ ಚಿತ್ರವನ್ನು ನಿರ್ದೇಶಿಸಿದ್ದು, ರಾಕ್ಲೈನ್ ವೆಂಕಟೇಶ್ ಅವರು ತಮ್ಮ ಸ್ವಂತ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಪ್ರಮುಖ ಪಾತ್ರಗಳಲ್ಲಿ ಮನೋರಂಜನ್ ರವಿಚಂದ್ರನ್, ಮಿಷ್ಟಿ ಚಕ್ರವರ್ತಿ, ಸಾಯಿಕುಮಾರ್, ಸಿತಾರ, ಸಾಧು ಕೋಕಿಲ, ಅವಿನಾಶ್ ಮತ್ತು ತಾರಕ್ ಪೊನ್ನಪ್ಪ ನಟಿಸಿದ್ದಾರೆ.

ಚಿತ್ರಕ್ಕೆ ಹಾಡುಗಳು ಮತ್ತು ಸಂಗೀತವನ್ನು ವಿ. ಹರಿಕೃಷ್ಣ ಅವರು ಸಂಯೋಜಿಸಿದ್ದಾರೆ. ಸತ್ಯಾ ಹೆಗ್ಡೆ ಅವರ ಛಾಯಾಗ್ರಹಣ ಮತ್ತು ಕೆ. ಎಮ್. ಪ್ರಕಾಶ್ ಅವರ ಸಂಕಲನ ಚಿತ್ರಕ್ಕಿದೆ. ವೃತ್ತಿ ಇಲ್ಲದ ಪದವಿದರ ಮತ್ತು ಸನ್ ಆಫ್ ರವಿಚಂದ್ರನ್ ಎಂಬ ಹೆಸರುಗಳನ್ನು ಮೊದಲು ಇಡಲಾಗಿತ್ತು.  ೫ ಜನವರಿ ೨೦೧೮ ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು, ಈ ಚಿತ್ರ ೨೦೧೮ ರಲ್ಲಿ ಬಿಡುಗಡೆಯಾದ ಮೊದಲ ಚಿತ್ರ.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ಹೊಟ್ಟೆಗಾಗಿ ಗೇಣು ಬಟ್ಟೆಗಾಗಿ (ಚಲನಚಿತ್ರ)

**ಹೊಟ್ಟೆಗಾಗಿ ಗೇಣು ಬಟ್ಟೆಗಾಗಿ**, ೨೦೧೮ ರ ಭಾರತೀಯ ಕನ್ನಡ ಭಾಷೆಯ ಚಿತ್ರ. ನಾಗೇಂದ್ರ ಬಾಬು ಈ ಚಿತ್ರವನ್ನು ಬರೆದು ನಿರ್ದೇಶಿಸಿದ್ದಾರೆ. ಸುದರ್ಶನ್. ಜಿ, ರಾಮಮೂರ್ತಿ. ಎಚ್. ಆರ್ ಮತ್ತು ಹರೀಶ್ ಶೇರಿಗಾರ್ ಚಿತ್ರವನ್ನು ನಿರ್ಮಿಸಿದ್ದಾರೆ. ಚಿತ್ರಕ್ಕೆ ರಾಮಚಂದ್ರ ಹಡಪದ್ ಅವರು ಸಂಗೀತ ನೀಡಿದ್ದಾರೆ. ಮುಖ್ಯ ಭೂಮಿಕೆಯಲ್ಲಿ ಅನಂತ್ ನಾಗ್, ರಾಧಿಕಾ ಚೇತನ್ ಮತ್ತು ಗೀತಾಂಜಲಿ ರೈ ಇದ್ದಾರೆ. ಪಿ. ಕೆ. ಏಚ್. ದಾಸ್ ಛಾಯಾಗ್ರಾಹಕರಾಗಿ ಈ ಚಿತ್ರಕ್ಕೆ ಕೆಲಸ ಮಾಡಿದ್ದಾರೆ.

## ಪಾತ್ರವರ್ಗ 
* ಶ್ಯಾಮ್ ಪ್ರಸಾದ್ ಆಗಿ ಅನಂತ್ ನಾಗ್
* ಶ್ರಾವ್ಯ ಆಗಿ ರಾಧಿಕಾ ಚೇತನ್
* ಗೀತಾಂಜಲಿ ರೈ
* ಹರೀಶ್ ಶೇರಿಗಾರ್

## ನಿರ್ಮಾಣ 
ಹೊಟ್ಟೆಗಾಗಿ ಗೇಣು ಬಟ್ಟೆಗಾಗಿ ಎಂಬುದು ಕನ್ನಡದ ಪ್ರಸಿದ್ದ ಗಾದೆ ಮಾತು. ಮುಖ್ಯ ಪಾತ್ರದಲ್ಲಿ ನಟಿಸುತ್ತಿರುವ ಅನಂತ್ ನಾಗ್ ಅವರು ಈ ಹೆಸರನ್ನು ಇಡಲು ಸೂಚಿಸಿದ್ದರು. ಈ ಚಿತ್ರಕ್ಕೆ ನಿರ್ದೇಶಕರ ಪ್ರಕಾರ **ಕಲ್ಲು ಸಕ್ಕರೆ ಕೊಳ್ಳಿರೋ** ಎಂಬ ಹೆಸರು ಇಡಲಾಗಿತ್ತು. 

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ಅಲಾಸ್ಟೇರ್ ಕುಕ್

**ಅಲಾಸ್ಟೇರ್ ನಾಥನ್ ಕುಕ್**, CBE (ಜನನ: ೨೫ ಡಿಸೆಂಬರ್, ೧೯೮೪) ಇಂಗ್ಲೆಂಡ್ ತಂಡವನ್ನು ಪ್ರತಿನಿಧಿಸುವ ಕ್ರಿಕೆಟ್ ಆಟಗಾರ. ಇವರು ದೇಶಿ ಕ್ರಿಕೆಟ್ನಲ್ಲಿ ಎಸ್ಸೆಕ್ಸ್ ಕೌಂಟಿ ಕ್ರಿಕೆಟ್ ಕ್ಲಬ್ ಅನ್ನು ಪ್ರತಿನಿಧಿಸುತ್ತಾರೆ. ಮಾಜಿ ಏಕದಿನ ಹಾಗೂ ಟೆಸ್ಟ್ ತಂಡದ ನಾಯಕನಾಗಿದ್ದ ಇವರು ಅನೇಕ ದೇಶಿ ಹಾಗೂ ಅಂತಾರಾಷ್ಟ್ರೀಯ ದಾಖಲೆಗಳನ್ನು ಹೊಂದಿದ್ದಾರೆ. ಕುಕ್ ಇಂಗ್ಲೆಂಡ್ ಪರ ಆಡಿದ ಶ್ರೇಷ್ಠ ಆಟಗಾರರಲ್ಲಿ ಒಬ್ಬರು.

ಇಂಗ್ಲೆಂಡ್ ಪರ ಅತಿ ಹೆಚ್ಚು ಪಂದ್ಯಗಳನ್ನು ಆಡಿರುವ ಇವರು ೫೯ ಟೆಸ್ಟ್ ಮತ್ತು ೬೯ ಏಕದಿನ ಪಂದ್ಯಗಳಲ್ಲಿ ತಂಡದ ನಾಯಕನಾಗಿ ತಂಡವನ್ನು ಮುನ್ನಡೆಸಿದ್ದಾರೆ.  ಪ್ರಸ್ತುತವಾಗಿ ಟೆಸ್ಟ್ ಕ್ರಕೆಟಿನಲ್ಲಿ ಇಂಗ್ಲೆಂಡ್ ಪರ ಅತಿ ಹೆಚ್ಚು ರನ್ ಗಳಿಸಿದ್ದಾರೆ ಮತ್ತು ೧೨೦೦೦ ಟೆಸ್ಟ್ ರನ್ ಗಳಿಸಿದ ಅತ್ಯಂತ ಕಿರಿಯ ಆಟಗಾರ (ಮೊದಲ ಇಂಗ್ಲೆಂಡ್ ಆಟಗಾರ ಮತ್ತು ವಿಶ್ವದ ೬ ನೇ ಆಟಗಾರ). ಇವರು ದಾಖಲೆಯ ೩೨ ಟೆಸ್ಟ್ ಶತಕಗಳು ಗಳಿಸಿದ್ದಾರೆ, ೫೦ ಟೆಸ್ಟ್ ಜಯಗಳಲ್ಲಿ ಭಾಗಿಯಾದ ಮೊದಲ ಇಂಗ್ಲೆಂಡ್ ಆಟಗಾರ. ಎಡಗೈ ಆರಂಭಿಕ ಬ್ಯಾಟ್ಸ್ಮನ್ ಹಾಗೂ ಸ್ಲೀಪ್ ಅಲ್ಲಿ ಕ್ಷೇತ್ರ ರಕ್ಷಣೆ ಮಾಡುತ್ತಾರೆ.

ಕುಕ್ ರವರು ಎಸ್ಸೆಕ್ಸ್ ಅಕಾಡೆಮಿ ಪರ ಆಡಿದರು, ೨೦೦೩ರಲ್ಲಿ ಮೊದಲ ಬಾರಿಗೆ ಆಡುವ ಹನೊಂದರಲ್ಲಿ ಸ್ಥಾನ ಪಡೆದರು. ೨೦೦೦ ರಿಂದ ಹಲವಾರು ಯುವಕರ ತಂಡಗಳಲ್ಲಿ ಆಡುತ್ತಿದ್ದ ಇವರು ೨೦೦೬ರಲ್ಲಿ ಟೆಸ್ಟ್ ತಂಡದಲ್ಲಿ ಸ್ಥಾನ ಪಡೆದರು. ಇಸಿಬಿ ನೇಷನಲ್ ಅಕಾಡೆಮಿಯೊಂದಿಗೆ ವೆಸ್ಟ್ ಇಂಡೀಸ್ ಪ್ರವಾಸದಲ್ಲಿದ್ದಾಗ, ಕುಕ್ ರವರನ್ನು ಭಾರತ ಪ್ರವಾಸದಲ್ಲಿದ ಇಂಗ್ಲೆಂಡ್ ತಂಡದ ಪರ ಮಾರ್ಕಸ್ ಟ್ರೆಸ್ಕೋಥಿಕ್ ಬದಲಿಗೆ ಆಡುವ ಅವಕಾಶ ದೊರೆಯಿತು. ೨೧ ವರ್ಷಕ್ಕೆ ಪಾದಾರ್ಪಣೆ ಮಾಡಿ ಮೊದಲ ಪಂದ್ಯದಲ್ಲೇ ಶತಕ ಸಿಡಿಸಿದರು. ಮೊದಲ ವರ್ಷದಲ್ಲೇ ೧೦೦೦ ರನ್ ಪೂರೈಸಿದರು ಹಾಗೂ ಭಾರತ, ಪಾಕಿಸ್ತಾನ, ವೆಸ್ಟ್ ಇಂಡೀಸ್ ಮತ್ತು ಬಾಂಗ್ಲಾದೇಶದ ವಿರುದ್ಧ ಮೊದಲ ಟೆಸ್ಟ್ ಪಂದ್ಯದಲ್ಲೇ ಶತಕ ಸಿಡಿಸಿದರು.೨೦೦೯ರ ಆಷಸ್ ಸರಣಿಯನ್ನು ಗೆಲ್ಲಲು ಕುಕ್ ಪ್ರಮುಖ ಪಾತ್ರ ವಹಿಸಿದರು. 

೨೯ ಆಗಸ್ಟ್ ೨೦೧೨ ರಂದು ಆಂಡ್ರ್ಯೂ ಸ್ಟ್ರಾಸ್ ಅವರ ನಿವೃತ್ತಿ ಪಡೆದ ನಂತರ ಕುಕ್ ರನ್ನು ಇಂಗ್ಲೆಂಡ್ ಟೆಸ್ಟ್ ತಂಡದ ನಾಯಕನಾಗಿ ಘೋಷಿಸಲಾಯಿತು. ನಾಯಕನಾಗಿ ಇಂಗ್ಲೆಂಡ್ ತಂಡವನ್ನು ೧೯೮೪-೮೫ ನಂತರ ಭಾರತದಲ್ಲಿ ಪ್ರಥಮ ಸರಣಿ ಜಯದತ್ತ ಮುನ್ನಡೆಸಿದರು. ಈ ಸರಣಿಯಲ್ಲಿ ನಾಯಕನಾಗಿ ನೇಮಕವಾದ ಮೊದಲ ಐದೂ ಪಂದ್ಯದಲ್ಲಿ ಶತಕ ಸಿಡಿಸಿದ ಮೊದಲ ನಾಯಕನಾದರು.೩೦ ಮೇ ೨೦೧೫ರಂದು ಗ್ರಹಾಂ ಗೂಚ್(೮೯೦೦) ಅವರನ್ನು ಹಿಂದಿಕ್ಕಿ ಇಂಗ್ಲೆಂಡ್ ಪರ ಟೆಸ್ಟ್ ಕ್ರಿಕೆಟ್ಟಿನಲ್ಲಿ ಅತಿ ಹೆಚ್ಚು ರನ್ ಗಳಿಸಿದ ಆಟಗಾರರಾದರು. ೨೦೧೬ರ ಬಾಂಗ್ಲಾದೇಶ ಪ್ರವಾಸದ ಬಳಿಕ ಟೆಸ್ಟ್ ನಾಯಕನ ಸ್ಥಾನದಿಂದ ಕೆಳಗಿಳಿದರು.

## ಉಲ್ಲೇಖಗಳು 
ವರ್ಗ:೧೯೮೪ ಜನನ
ಕನಕ (ಚಲನಚಿತ್ರ)

**ಕನಕ**, ೨೦೧೮ ರ ಕನ್ನಡ ಭಾಷೆಯ ಚಿತ್ರ. ಆರ್. ಚಂದ್ರು ಈ ಚಿತ್ರವನ್ನು ನಿರ್ದೇಶಿಸಿದ್ದಾರೆ. ಮುಖ್ಯ ಭಮಿಕೆಯಲ್ಲಿ ದುನಿಯಾ ವಿಜಯ್, ಹರಿಪ್ರಿಯಾ ಮತ್ತು ಮನ್ವಿತಾ ಹರೀಶ್ ಇದ್ದರೆ ಪಿ.ರವಿಶಂಕರ್, ರಂಗಾಯಣ ರಘು ಮತ್ತು ಸಾಧು ಕೋಕಿಲ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಚಿತ್ರಕ್ಕೆ ನವೀನ್ ಸಜ್ಜು ಅವರ ಸಂಗೀತ ಮತ್ತು ಸತ್ಯಾ ಹೆಗ್ಡೆ ಅವರ ಛಾಯಾಗ್ರಹಣ ಇದೆ.

ಚಿತ್ರದ ಟೀಸರ್ ರಾಜ್ಯೋತ್ಸವದ ದಿನವಾದ ೧ ನವೆಂಬರ್ ೨೦೧೭ ಕ್ಕೆ ಬಿಡುಗಡೆಯಾಯಿತು. ಚಿತ್ರವು ೨೬ ಜನವರಿ ೨೦೧೮ಕ್ಕೇ ಬಿಡುಗಡೆಯಾಯಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ರಾಜಸಿಂಹ (ಚಲನಚಿತ್ರ)

ರಾಜಸಿಂಹ ೨೦೧೮ ರ ಕನ್ನಡ ಭಾಷೆಯ ಚಿತ್ರ. ಇದು ರವಿ ರಾಮ್ ನಿರ್ದೇಶನದ ಮೊದಲ ಚಿತ್ರ. ಸಿ. ಡಿ. ಬಸಪ್ಪ ಚಿತ್ರವನ್ನು ನಿರ್ಮಿಸಿದ್ದಾರೆ.  ಮುಖ್ಯ ಭಮಿಕೆಯಲ್ಲಿ ಅನಿರುದ್ಧ,ನಿಕಿತಾ ತುಕ್ರಾಲ್ ಮತ್ತು ಸಂಜನಾ ಅಭಿನಯಿಸಿದ್ದಾರೆ. ಭಾರತಿ ವಿಷ್ಣವರ್ಧನ್, ಶರತ್ ಲೋಹಿತಾಶ್ವ, ಅರುಣ್ ಸಾಗರ್ ಮುಂತಾದವರು ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ವಿಶೇಷ ಪಾತ್ರದಲ್ಲಿ ಅಂಬರೀಷ್ ಕಾಣಿಸಿಕೊಂಡಿದ್ದಾರೆ. ಕೆಲವು ಮೂಲಗಳ ಪ್ರಕಾರ ಈ ಚಿತ್ರ ಡಾ||ವಿಷ್ಣುವರ್ಧನ್ ಅವರ ಸಿಂಹಾದ್ರಿಯ ಸಿಂಹ (೨೦೦೨) ಚಿತ್ರದ ಮುಂದುವರಿದ ಭಾಗ. ಜೆಸ್ಸಿ ಗಿಫ್ಟ್ ಚಿತ್ರಕ್ಕೆ ಸಂಗೀತ ಮತ್ತು ಸಾಧು ಕೋಕಿಲ ಹಿನ್ನಲೆ ಸಂಗೀತ ನೀಡಿದ್ದಾರೆ.

ಚಿತ್ರ ೨ ಫೆಬ್ರವರಿ ೨೦೧೮ ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ಪ್ರೇಮ ಬರಹ (ಚಲನಚಿತ್ರ)

**ಪ್ರೇಮ ಬರಹ** (ಆಂಗ್ಲ: Love Article), ತಮಿಳಿನಲ್ಲಿ **ಸೊಲ್ಲಿವಿಡವಾ **( ಆಂಗ್ಲ: Shall I say it) ೨೦೧೮ರ ಕನ್ನಡ ಭಾಷೆಯ ಚಿತ್ರ. ಅರ್ಜುನ್ ಸರ್ಜಾ ಬರೆದು ನಿರ್ದೇಶಿಸಿರುವ ಚಿತ್ರವಿದು. ಅವರ ಪತ್ನಿ ನಿವೇದಿತಾ ಸರ್ಜಾ ತಮ್ಮ ಸ್ವಂತ ಬ್ಯಾನರ್ ಅಡಿಯಲ್ಲಿ ಚಿತ್ರವನ್ನು ನಿರ್ಮಿಸಿದ್ದಾರೆ. ಚಿತ್ರವನ್ನು ಏಕಕಾಲಕ್ಕೆ ಕನ್ನಡ ಮತ್ತು ತಮಿಳಿನಲ್ಲಿ ನಿರ್ಮಿಸಲಾಯಿತು. ಚಂದನ್ ಕುಮಾರ್ ಮತ್ತು ಐಶ್ವರ್ಯ ಅರ್ಜುನ್ ನಾಯಕ- ನಾಯಕಿಯಾಗಿ ನಟಿಸಿದ್ದಾರೆ. ಜಸ್ಸಿ ಗಿಫ್ಟ್ ಚಿತ್ರಕ್ಕೆ ಸಂಗೀತ ನೀಡಿದ್ದಾರೆ. ಎಚ್. ಸಿ. ವೇಣುಗೋಪಾಲ್ ಚಿತ್ರಕ್ಕೆ ಛಾಯಗ್ರಹಣ ಮಾಡಿದ್ದಾರೆ. ಈ ಚಿತ್ರ ಎರಡೂ ಬಾಷೆಗಳಲ್ಲಿ ೯ ಫೆಬ್ರವರಿ ೨೦೧೮ ರಂದು ಏಕಕಾಲಕ್ಕೆ ಬಿಡುಗಡೆಯಾಯಿತು. ಕರ್ನಾಟಕದಲ್ಲಿ ಆರ್ಥಿಕವಾಗಿ ಯಶಸ್ವಿಯಾದ ಚಿತ್ರ, ತಮಿಳಿನಲ್ಲಿ ನಿರೀಕ್ಷೆಯ ಮಟ್ಟದಲ್ಲಿ ಯಶಸ್ಸು ಕಾಣಲ್ಲಿಲ.

## ಪಾತ್ರವರ್ಗ 
ಸಂಜಯ್ ಆಗಿ ಚಂದನ್ ಕುಮಾರ್

ಮಧು ಆಗಿ ಐಶ್ವರ್ಯ ಅರ್ಜುನ್

ಸುಹಾಸಿನಿ

ಕೆ.ವಿಶ್ವನಾಥ್

ಪ್ರಕಾಶ್ ರಾಜ್

ಬ್ಲಾಕ್ ಪಾಂಡಿ

ಅರ್ಜುನ್ ಸರ್ಜಾ

ವರ್ಗ:ಕನ್ನಡ ಚಲನಚಿತ್ರಗಳು
ಸಂಹಾರ (ಚಲನಚಿತ್ರ)

**ಸಂಹಾರ** ( ಆಂಗ್ಲ: Vanquishing) ೨೦೧೮ ರ ಕನ್ನಡ ಭಾಷೆಯ ಚಿತ್ರ. ಈ ಚಿತ್ರ ಗುರು ದೇಶಪಾಂಡೆ ಅವರು ನಿರ್ದೇಶಿಸಿರುವ ಥ್ರಿಲ್ಲರ್ ಚಿತ್ರ.ಚಿರಂಜೀವಿ ಸರ್ಜಾ, ಹರಿಪ್ರಿಯಾ, ಕಾವ್ಯ ಶೆಟ್ಟಿ ಮುಖ್ಯ ಭೂಮಿಕೆಯಲ್ಲಿ ನಟಿಸಿದ್ದಾರೆ..ರವಿ ಬಸ್ರೂರು ಅವರು ಚಿತ್ರಕ್ಕೆ ಸಂಗೀತ ಮತ್ತು ಹಿನ್ನಲೆ ಸಂಗೀತ ನೀಡಿದ್ದಾರೆ. ಜಗದೀಶ್ ವಾಲಿ ಅವರು ಛಾಯಾಗ್ರಹಣವನ್ನು ನಿರ್ವಹಿಸಿದ್ದಾರೆ. ಈ ಚಿತ್ರವು ತಮಿಳಿನ ರೋಹಿನ್ ವೆಂಕಟೇಶನ್ ನಿರ್ದೇಶನದ ಅದೇ ಕಣ್ಗಳ್ ಚಿತ್ರದ ರೀಮೇಕ್. 

ಈ ಚಿತ್ರವು ಪ್ರತೀಕಾರದ ಕಥೆಯನ್ನು ಹೊಂದಿದೆ, ಚಿರಂಜೀವಿ ಸರ್ಜಾ ಹುಟ್ಟು ಕುರುಡನ ಪಾತ್ರದಲ್ಲಿ ನಟಿಸಿದ್ದಾರೆ. ಚಿತ್ರವನ್ನು ಮಂಗಳೂರು ಮತ್ತು ಸುತ್ತಲಿನ ಕರಾವಳಿ ಪ್ರದೇಶದಲ್ಲಿ ಚಿತ್ರೀಕರಿಸಲಾಯಿತು.

## ಪಾತ್ರವರ್ಗ 
* ಶ್ರೀಶೈಲ ಆಗಿ ಚಿರಂಜೀವಿ ಸರ್ಜಾ 
* ನಂದಿನಿ ಆಗಿ ಹರಿಪ್ರೀಯಾ
* ಜಾನಕಿ ಆಗಿ ಕಾವ್ಯ ಶೆಟ್ಟಿ 
* ರಾಜಹುಲಿ ಆಗಿ ಚಿಕ್ಕಣ್ಣ

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ರಾಜರಥ (ಚಲನಚಿತ್ರ)

**ರಾಜರಥ** (ಆಂಗ್ಲ: Royal Chariot), ತೆಲುಗಿನಲ್ಲಿ **ರಾಜರಥಂ** ೨೦೧೮ ರ ಭಾರತೀಯ ಕನ್ನಡ ಭಾಷೆಯ ಚಿತ್ರ. ಅನೂಪ್ ಭಂಡಾರಿ ಅವರು ಚಿತ್ರವನ್ನು ನಿರ್ದೇಶಿಸಿದ್ದಾರೆ ಹಾಗೂ ಸಂಗೀತವನ್ನು ನೀಡಿದ್ದಾರೆ. ಚಿತ್ರದ ಮುಖ್ಯ ಭೂಮಿಕೆಯಲ್ಲಿ ನಿರೂಪ್ ಭಂಡಾರಿ ಮತ್ತು ಅವಂತಿಕಾ ಶೆಟ್ಟಿ ಕಾಣಿಸಿಕೊಂಡಿದ್ದಾರೆ. ರಂಗಿತರಂಗ ಚಿತ್ರದ ನಂತರ ಎರಡನೇ ಬಾರಿಗೆ ಒಟ್ಟಿಗೆ ಕಾಣಿಸಿಕೊಂಡಿದ್ದಾರೆ. ಕನ್ನಡದಲ್ಲಿ ಪುನೀತ್ ರಾಜ್ ಕುಮಾರ್ ಮತ್ತು ತೆಲುಗಿನಲ್ಲಿ ರಾಣಾ ದಗ್ಗುಬಾಟಿ ಚಿತ್ರದ ನಿರೂಪಣೆ ಮಾಡಿದ್ದಾರೆ.  ಕನ್ನಡದಲ್ಲಿ ಮೊದಲ ಬಾರಿಗೆ ತಮಿಳು ನಟ ಆರ್ಯ ಪೋಷಕ ಪಾತ್ರದಲ್ಲಿ ನಟಿಸಿದ್ದಾರೆ. ಪಿ. ರವಿಶಂಕರ್ ಮತ್ತು ಶೃತಿ ಹರಿಹರನ್ ಮುಖ್ಯ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ವಿಲಿಯಮ್ ಡೇವಿಡ್ ಚಿತ್ರಕ್ಕೆ ಛಾಯಗ್ರಹಣ ಮಾಡಿದ್ದಾರೆ.

ಚಿತ್ರವು ಮಾರ್ಚ್ ೨೩,೨೦೧೮ ರಂದು ರಾಜ್ಯಾದ್ಯಂತ ಬಿಡುಗಡೆಯಾಯಿತು. ಚಿತ್ರಕ್ಕೆ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಯಿತು. 

## Cast 
* ಅಭಿ ಆಗಿ ನಿರೂಪ್ ಭಂಡಾರಿ
* ಮೇಘಾ ಆಗಿ ಅವಂತಿಕಾ ಶಟ್ಟಿ
* ಪಿ.ರವಿಶಂಕರ್
* ವಿಶ್ವಾಸ್ ಆಗಿ ಆರ್ಯ
* ಶೃತಿ ಹರಿಹರನ್
* ಅನೂಪ್ ಭಂಡಾರಿ

## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ಅವಲಹಳ್ಳಿ ವೀರಗಲ್ಲು

ಈ ಶಿಲಾಶಾಸನವು ಬೆಂಗಳೂರಿನ ಯಲಹಂಕ ಪ್ರದೇಶದ **ಅವಲಹಳ್ಳಿ**ಯಲ್ಲಿರುವ ಒಂದು ವೀರಗಲ್ಲಿನ ಶಾಸನವಾಗಿದೆ. ಇದು ಸ್ಥಾಪಿತವಾದ ಕಾಲ ಕ್ರಿ.ಶ. ೧೩೪೯ ನೇ ಇಸವಿ.

## ಶಾಸನ ಪಠ್ಯ
ಎಪಿಗ್ರಾಫಿಯ ಕರ್ನಾಟಿಕ ಗ್ರಂಥ ಒಂಬತ್ತನೇ ಸಂಪುಟದಲ್ಲಿ **BN29** ಸಂಖ್ಯೆಯಡಿ ದಾಖಲಾಗಿರುವ ಈ ಶಾಸನದ ಪಠ್ಯ ಇಂತಿದೆ.

ಅದೇ ಹೋಬಳಿ ಅವಲಹಳ್ಳಿ ಗ್ರಾಮಕ್ಕೆ ದಕ್ಷಿಣ ತರಣಿಸಿ ಈರಂಣನ ಹೊಲದಲ್ಲಿ ಬಿದ್ದಿರುವ ವೀರಕಲ್ಲು.

1.   ಶ್ರೀಸ್ವಸ್ತಿ 
2.   ಶ್ರೀಜಯಾಭ್ಯು 
3.   ದಯ೧೨೬೯ಯ 
4.   ವಿರೋದಿಸಂದವೈಶಾ 
5.   ಖಶು೧ಬುಅಮೆ
6.   ಯನಾಯಕನಮಗ. 
7.   ಬೆನಾಯಕನು....
8.   ಹೊಯಬಿದ್ದನು 
9.  ........
10.  ಯನಾಯಕ 
11.  ನಾಅಬೆಯರಾ 
12.  ಚಯನಾಯಕನು 
13.  ದಾ......
14.  ವೊಯ್ದುಸುರಲೋ 
15.  ಕಪ್ರಾಪ್ತನಾದ
16.  ನು

## ಅರ್ಥವಿವರಣೆ
Be it well. (On the date specified), Anneya-Nayaka's son..be-Nayaka... slew and fell. Apparently repeated

## ಆಕರಗಳು/ಉಲ್ಲೇಖಗಳು
## ಹೊರಸಂಪರ್ಕಕೊಂಡಿಗಳು
*Inscription Stone of Bangalore, A physical verification project by Uday Kumar P L
*ಕಲ್ಲು ಕತೆಯ ಹೇಳಿದೆ! , ಉದಯವಾಣಿ, ೧೯ಮೇ೨೦೧೮
*Inscription stones of city now on Google Maps, K.Sarumathi, The Hindu, 19May2018

ವರ್ಗ:ಬೆಂಗಳೂರಿನ ಶಿಲಾಶಾಸನಗಳು
ವರ್ಗ:ಇತಿಹಾಸ
ನಿಶ್ಚಲ ರಾವ್

** ಡಾ. ನಿಶ್ಚಲರಾವ್**, ದಕ್ಷಿಣ ಕನ್ನಡ ಜಿಲ್ಲೆಯ ಮಣಿಪಾಲ್ ನಗರದ ನೆಹರು ನಗರದ ವಾಸಿ, ಲಂಡನ್ನಲ್ಲಿ ಹೆಸರಾಂತ ವಿಟ್ಟಿಂಗ್ಟನ್ ಆಸ್ಪತ್ರೆಯಲ್ಲಿ ಹೆರಿಗೆವೈದ್ಯರಾಗಿ ('neonatologist) ಸೇವೆ ಸಲ್ಲಿಸುತ್ತಿದ್ದಾರೆ.
## ವಿದ್ಯಾಭ್ಯಾಸ
**ನಿಶ್ಚಲರಾವ್**, ಕೆ. ಎಮ್. ಸಿ ಮಣಿಪಾಲಿನಲ್ಲಿ, ಎಮ್. ಬಿ. ಬಿಎಸ್ ಪದವಿ, ಲಂಡನ್ ನಲ್ಲಿ ಎಮ್.ಆರ್.ಸಿ.ಪಿ ಪದವಿಗಳನ್ನು ಗಳಿಸಿದ ನಂತರ ೨೦ ವರ್ಷಗಳಿಂದ ಲಂಡನ್ ಆಸ್ಪತ್ರೆಗಳಲ್ಲಿ ಸೇವೆಸಲ್ಲಿಸುತ್ತಿದ್ದಾರೆ. ಇವರ ತಂದೆ, ಕೆ. ಕಮಲಾಕ್ಷ ಎಮ್. ಐಟಿ ಪ್ರೊಫೆಸರ್, ಹಾಗೂ ಮಾಜಿ ಸ್ನೇಹಪ್ರಭಾ ಕಾರ್ಪೊರೇಶನ್ ಸದಸ್ಯ. ಈಗ ಅವರು ನಿವ್ರುತ್ತರಾಗಿದ್ದಾರೆ. ನಿಶ್ಚಲರಾವ್ ರವರು, ಅವಧಿ ಪೂರ್ವದಲ್ಲೇ ಜಿನಿಸುವ ಮಕ್ಕಳ ಬಗ್ಗೆ ವಿಶೇಷ ಜ್ಞಾನವನ್ನು ಗಳಿಸಿದ್ದಾರೆ. ಒಂದು ಹೆರಿಗೆ ವಿಷಯದಲ್ಲಿ ಯಶಸ್ಸುಗಳಿಸಿದ 'ವಿಸ್ಮಯಕಾರಿ ವೈದ್ಯ'ರೆಂದು ಹೆಸರು ಗಳಿಸಿದ್ದಾರೆ.

## ಹೆರಿಗೆಯಾದ ಶಿಶು ಉಸಿರಾಡುತ್ತಿರಲಿಲ್ಲ
ಸುಮಾರು ೧೪ ತಿಂಗಳ ಕೆಳಗೆ ಸಡನ್ ದಂಪತಿಗಳು ಲಂಡನ್ ನಗರದ ವಿಟಿಂಗ್ ಟನ್ ಆಸ್ಪತ್ರಯ ಹೆರಿಗೆ ಕಕ್ಷಕ್ಕೆ ದಾಖಲಾಗಿದ್ದು ಅವರಿಗೆ ಜನಿಸಿದ ಶಿಶು ಉಸಿರಾಡುತ್ತಿರಲಿಲ್ಲ, ನಿಶ್ಚಲರಾವ್ ಇದೇ ವಿಟಿಂಗ್ ಟನ್ ಆಸ್ಪತ್ರೆಯಲ್ಲಿ 'neonatologist' ವೈದ್ಯರಾಗಿ ದುಡಿಯುತ್ತಿದ್ದಾರೆ. ಆಗ ಎಲ್ಲರಿಗೂ ಜನಿಸಿದ ಮಗು ಉಳಿಯುವುದಿಲ್ಲವೆಂದು ಭಾವಿಸಿ ಆಸೆಯನ್ನು ತೊರೆದಿದ್ದರು. ಆದರೆ ಡಾ.ರಾವ್ ಹಾಗೂ ತಂಡ ಶಿಶುವಿಗೆ ಎಮರ್ಜೆನ್ಸಿ ನೆರವು ಕೊಟ್ಟು ಬಹಳ ಸಮಯ ಪರಿಣಾಮಕ್ಕೆ ಕಾದರು. ಕೆಲವು ಗಂಟೆಗಳ ಬಳಿಕ ಶಿಶು ಚಿಕಿತ್ಸಾ ಕ್ರಮಕ್ಕೆ ಸ್ಪಂದಿಸುತ್ತಾ ಬಂತು.ಹಾಗೂ ನಿಧಾನವಾಗಿ ಕಣ್ಣುಬಿಟ್ಟು ಉಸಿರಾಡಲು ಪ್ರಾರಂಭಿಸಿತು. ಈಗ ಅದು ಹಿಂದಿನ ಅಪಾಯದಿಂದ ಪಾರಾಗಿರುವಂತಿದೆ. ಆಸ್ಪತ್ರೆಯ ವೈದ್ಯರು ಈ ಮಹತ್ವದ ಘಟನೆಯನ್ನು ಮರೆತಿದ್ದರು. ಆದರೆ ಮಗುವನ್ನು ಹೆತ್ತ ತಂದೆತಾಯಿಗಳು  ತಮ್ಮ ಕೃತಜ್ಞೆಯನ್ನು ವ್ಯಕ್ತಪಡಿಸಲು ಲಂಡನ್ ನ, ಬಿ.ಬಿ.ಸಿ ಸುದ್ದಿಮಾಧ್ಯಮಕ್ಕೆ ಡಾ. ನಿಶ್ಚಲರಾವ್ ರವರನ್ನು ಆಹ್ವಾನಿಸಿ ಸಂದರ್ಶನ ನಡೆಸಲು ಬಿನ್ನವಿಸಿಕೊಂಡರು. ಬಿ.ಬಿ.ಸಿ.ಟೆಲಿವಿಶನ್, ಜುಲೈ, ೩ ರಂದು ಒಂದು ಸಂದರ್ಶನವನ್ನು ಆಯೋಜಿಸಿ ಬ್ರಿಟನ್ನಿನ ನಾಗರಿಕರಿಗೆ ಈ ಘಟನೆಯನ್ನು ಸಾದರಪಡಿಸಿದರು. ಇದಾದನಂತರ ಆಸ್ಪತ್ರೆಯ ಆಡಳಿತಾಧಿಕಾರಿಗಳು ಡಾ.ನಿಶ್ಚಲರಾವ್ ರವರಿಗೆ, ‘Amazing Doctor’ ಎಂಬ ಒಂದು ಉಪಾಧಿಯನ್ನು ಕೊಟ್ಟು ಗೌರವಿಸಿದರು. ಇಂತಹ ದೊಡ್ಡಕೆಲಸ ಸಾಧನೆಗೆ ಆಸ್ಪತ್ರೆಯ ಆಡಳಿತ ಅಧಿಕಾರಿಗಳು ಶ್ಲಾಘಿಸಿದಾಗ ನಿಶ್ಚಲರಾವ್ ಪ್ರತಿಕ್ರಯಿಸಿದರು. "ಶಸ್ತ್ರ ಚಿಕಿತ್ಸೆಯ ಯಶಸ್ಸು ತಮ್ಮ ತಂಡದ ಸದಸ್ಯರೆಲ್ಲರ ಸಹಕಾರ ಮತ್ತು ಕಾರ್ಯ ನಿಷ್ಠೆಯಿಂದ ಮಾತ್ರ ಸಾಧ್ಯವಾಗಿದೆ"

## ಪ್ರಶಸ್ತಿಗಳು
* ಅಮೇಜಿಂಗ್ ಡಾಕ್ಟರೆಂಬ ಪ್ರಶಸ್ತಿ.

## ಉಲ್ಲೇಖಗಳು

ವರ್ಗ: ಭಾರತೀಯ ಲಂಡನ್ ವೈದ್ಯರು
ವರ್ಗ:ವೈದ್ಯರು
ಜಾರ್ಜಸ್ ಲೆಮೈತ್ರೆ

**ಜಾರ್ಜಸ್ ಲೆಮೈತ್ರೆ** ಬೆಲ್ಜಿಯಂ ದೇಶದ ಪಾದ್ರಿ ಮತ್ತು ಭೌತಶಾಸ್ತ್ರದ ಪ್ರಾಧ್ಯಾಪಕರಾಗಿ ಪ್ರಸಿದ್ಧರಾದ ವಿಙ್ಞಾನಿ. ಪ್ರಪಂಚವು ವಿಸ್ತಾರಗೊಳ್ಳುತ್ತಿದೆ ಎಂದು ಪ್ರತಿಪಾದಿಸಿದ ಮೊದಲಿಗರು. ಈ ವಿಷಯವನ್ನು ಎಡ್ವರ್ಡ್ ಹಬಲ್ ತದ್ನಂತರ ಸಾಕ್ಷಿಯೊಡನೆ ಕಂಡುಹಿಡಿದರು.ಲೆಮೈತ್ರೆ, ಬಿಗ್ ಬ್ಯಾಂಗ್ ಥಿಯರಿಯನ್ನು (ಕಾಸ್ಮಿಕ್ ಮೊಟ್ಟೆ)ಯ ವಾದವನ್ನು ಪ್ರತಿಪಾದಿಸಿದಕ್ಕೆ ಪ್ರಸಿದ್ಧರಾಗಿದ್ದಾರೆ.

## ಬಾಲ್ಯ
ಲೆಮೈತ್ರೆ, ಚಾರ್ಲೆರೋಯ್ ಎಂಬ ಬೆಲ್ಜಿಯಂನ ಪಟ್ಟಣದಲ್ಲಿ ಜನಿಸಿದರು.
೧೭ರ ವಯಸ್ಸಿನಲ್ಲಿಯೇ ಸಿವಿಲ್ ಇಂಜಿನಿಯರಿಂಗ್ ಅಭ್ಯಸಿಸಲು ಶುರು ಮಾಡಿದ ಲೆಮೈತ್ರೆ, ೧೯೧೪ರ ಮೊದಲ ವಿಶ್ವಯುದ್ಧದಲ್ಲಿ ಭಾಗವಹಿಸುವಲೋಸುಗ ಅಧ್ಯಯನವನ್ನು ಮೊಟಕುಗೊಳಿಸಿದರು. ಯುದ್ಧದಲ್ಲಿನ ಶೌರ್ಯಕ್ಕೆ ಬೆಲ್ಜಿಯನ್ ವಾರ್ ಕ್ರಾಸ್ ಪ್ರಶಸ್ತಿಗೆ ಪಾತ್ರರಾದರು.
ಯುದ್ಧದ ನಂತರ ಭೌತಶಾಸ್ತ್ರ ಮತ್ತು ಗಣಿತವನ್ನು ಅಭ್ಯಸಿಸಿದ ಲೆಮೈತ್ರೆ, ಪಾದ್ರಿಯಾಗಲು ತಯಾರಿ ನಡೆಸಿದರು.ಅದರ ಜೊತೆಯಲ್ಲಿಯೇ, ೧೯೨೦ರಲ್ಲಿ ಗಣಿತದಲ್ಲಿ ಡಾಕ್ಟರೇಟ್ ಪಡೆದರು. ೧೯೨೩ರಲ್ಲಿ ಪಾದ್ರಿಯಾಗಿ ಆಯ್ಕೆಯಾದರು.

## ಉನ್ನತ ಅಧ್ಯಯನ
೧೯೨೩ರಲ್ಲಿ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದಲ್ಲಿ ಖಗೋಳಶಾಸ್ತ್ರವನ್ನು ಓದಲು ತೊಡಗಿದ ಲೆಮೈತ್ರೆ, ಆರ್ಥರ್ ಎಡ್ಡಿಂ‍ಗ್‍ಟನ್‍ರ ಸಹವರ್ತಿಯಾದರು. ೧೯೨೪ರಲ್ಲಿ ಹಾರ್ಲೋವ್ ಶೇಪ್ಲಿ ಯವರೊಂದಿಗೆ ನೆಬುಲಾದ ಬಗ್ಗೆ ಸಂಶೋಧನೆ ನಡೆಸಿದ ಲೆಮೈತ್ರೆ, ಎಂ.ಐ.ಟಿಯಲ್ಲಿ ವಿಙ್ಞಾನ ಡಾಕ್ಟರೇಟ್ ಪದವಿ ಪಡೆಯಲು ತೊಡಗಿದರು.

## ವೃತ್ತಿ ಬದುಕು
೧೯೨೫ರಲ್ಲಿ ಬೆಲ್ಜಿಯಂಗೆ ಮರಳಿದ ಲೆಮೈತ್ರೆ, ಲುವೆನ್ ವಿಶ್ವವಿದ್ಯಾಲಯದಲ್ಲಿ ಅರೆಕಾಲಿಕ ಪ್ರಾಧ್ಯಾಪಕರಾದರು. ೧೯೨೭ರಲ್ಲಿ ನೆಬುಲಾದ ಬಗ್ಗೆ ಬೆಲ್ಜಿಯನ್ ಭಾಷೆಯಲ್ಲಿ ಪೇಪರ್ ಮಂಡಿಸಿದ ಲೆಮೈತ್ರೆ, ಪ್ರಪಂಚವು ವಿಸ್ತಾರಗೊಳ್ಳುತ್ತಿದೆ ಎಂದು ಪ್ರತಿಪಾದಿಸಿದರು.  
ಆರ್ಥರ್ ಎಡ್ಡಿಂ‍ಗ್‍ಟನ್‍ ಈ ಲೇಖನವನ್ನು ಇಂಗ್ಲೀಷಿಗೆ ಭಾಷಾಂತರಗೊಳಿಸಿದರು.ಈ ಲೇಖನವನ್ನು ಓದಿದ ಆಲ್ಬರ್ಟ್ ಐನ್‍ಸ್ಟೈನ್ ಲೆಮೈತ್ರೆ ವಾದವನ್ನು ವಿರೋಧಿಸಿದರು.

ಆರ್ಥರ್ ಎಡ್ಡಿಂ‍ಗ್‍ಟನ್‍ ೧೯೩೦ರಲ್ಲಿ ಮತ್ತೊಮ್ಮೆ ಲೆಮೈತ್ರೆ ಲೇಖನವನ್ನು ಪ್ರಕಟಿಸಿದಾಅಗ, ಲಂಡನ್ನಿನ ಖಗೋಳ ಅಧ್ಯಯನ ಸಂಘದಲ್ಲಿ ಭಾಷಣಗೈಯ್ಯಲು ಲೆಮೈತ್ರೆಯವರನ್ನು ಆಹ್ವಾನಿಸಲಾಯಿತು. ಈ ಭಾಷಣದಲ್ಲಿ ಕಾಸ್ಮಿಕ್ ಮೊಟ್ಟೆಯ ಸೂತ್ರವನ್ನು ಲೆಮೈತ್ರೆ ಮಂಡಿಸಿದರು. ಈ ವಾದವನ್ನು ಆರ್ಥರ್ ಎಡ್ಡಿಂ‍ಗ್‍ಟನ್‍, ಆಲ್ಬರ್ಟ್ ಐನ್‍ಸ್ಟೈನ್ ಮೊದಲಾಗಿ ಎಲ್ಲರೂ ಒಪ್ಪಲು ಹಿಂಜರಿದರು.
೧೯೨೭,೧೯೩೨ ಮತ್ತು ೧೯೩೫ ಹೀಗೆ ಮೂರು ಬಾರಿ ಆಲ್ಬರ್ಟ್ ಐನ್‍ಸ್ಟೈನ್ ರನ್ನು ಭೇಟಿ ಮಾಡಿದ ಲೆಮೈತ್ರೆ ೧೯೩೫ರ ಹೊತ್ತಿಗೆ ತಮ್ಮ ವಾದವನ್ನು ಪರಿಪೂರ್ಣವಾಗಿ ತಿಳಿಸಿದರು. ೧೯೩೫ರ ಪ್ರಿನ್ಸ್‍ಟನ್‍ನಲ್ಲಿ ನಡೆದ ಸಮ್ಮೇಳನದಲ್ಲಿ ಐನ್‍ಸ್ಟೈನ್ ಚಪ್ಪಾಳೆ ಸಹಿತವಾಗಿ ಒಪ್ಪಿಗೆಯಿತ್ತರು.ಅಂತರಿಕ್ಷದ ಕಾಸ್ಮಿಕ್ ಕಿರಣಗಳು, ಬೃಹತ್ ವಿಸ್ಫೋಟದ ಪಳೆಯುಳಿಕೆ ಇರಬಹುದೆಂಬ ಲೆಮೈತ್ರೆ ವಾದವನ್ನು ಐನ್‍ಸ್ಟೈನ್ ಬಹುವಾಗಿ ಮೆಚ್ಚಿದರು. 

೧೯೩೩ರ ಹೊತ್ತಿಗೆ ಲೆಮೈತ್ರೆ ಅಂತರ್ರಾಷ್ಟ್ರೀಯ ಕೀರ್ತಿ ಪಡೆದರು.

## ಪದವಿ-ಪ್ರಮಾಣ-ಪಾರಿತೋಷಕ
* ೧೯೩೬ರಲ್ಲಿ ಪಾಂಟಿಫಿಯಲ್ ವಿಙ್ಞಾನ ಅಕಾಡೆಮಿ ಸದಸ್ಯತ್ವ
* ೧೯೩೬ರಲ್ಲಿ ಫ್ರೆಂಚ್ ಖಗೋಳ ಸಂಘದ ಅತ್ಯುನ್ನತ ಪ್ರಶಸ್ತಿ 
* ೧೯೪೧ರಲ್ಲಿ ರಾಯಲ್ ವಿಙ್ಞಾನ ಅಕಾಡೆಮಿ ಸದಸ್ಯತ್ವ
* ೧೯೫೧ರಲ್ಲಿ ಪೋಪ್ ೧೨ನೆಯ ಪಯಸ್ ರಿಂದ ಲೆಮೈತ್ರೆ ವಾದದ ಪುಷ್ಟೀಕರಣ
* ೧೯೫೩ರಲ್ಲಿ ಆರ್ಥರ್ ಎಡ್ಡಿಂಗ್‍ಟನ್ ಪದಕ
* ೧೯೬೪ ರಲ್ಲಿ ಪ್ರೊಫೆಸರ್ ಎಮರಿಟಸ್ ಪದವಿ

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ಕಾಳಿ ಸಿಂಧು ನದಿ

ಕಾಳಿ ಸಿಂಧು ನದಿಯು ಮಧ್ಯ ಪ್ರದೇಶದ ಮಾಲ್ವಾ ಎಂಬ ಪ್ರದೇಶದಲ್ಲಿ ಇದೆ.ಕಾಳಿ ಸಿಂಧು ನದಿಯು ಬಾಗ್ಲಿ(ದಿವಸ್ ಜಿಲ್ಲೆ)ಮಧ್ಯ ಪ್ರದೇಶದಿಂದ ಹುಟ್ಟಿದೆ.ಈ ಕಾಳಿ ಸಿಂಧು ನದಿಯು  ಇಂಡೋರ್ ಮತ್ತು ರಾಜ್ಯ ರಾಜಧಾನಿ ಭೋಪಾಲ್ ಅನ್ನು ಸೋಂಕಾಚ್ ಸಮೀಪ ಸಂಪರ್ಕಿಸುವ ರಾಜ್ಯ ಹೆದ್ದಾರಿ ೧೮ ಕಿ.ಮೀ ಅನ್ನು ದಾಟಿದೆ ಮತ್ತು ಪ್ರವಾಹ ಸಂದರ್ಭದಲ್ಲಿ ಗಂಟೆಗಳವರೆಗೆ ರಸ್ತೆ ಸಂಚಾರವನ್ನು ನಿರ್ಬಂಧಿಸುತ್ತದೆ. ಕಾಳಿ ಸಿಂಧುವಿನ ಮುಖ್ಯ ಪ್ರಮುಖ ನದಿಗಳು ಪರ್ವನ್,ನಿವಾಜ್,ಅಹು,ಕುವಾರಿ ಹಾಗೂ ಬೆತ್ವಾ ನದಿಗಳು.

### ಮೂಲ
ಕಾಳಿ ನದಿಯು ಮಧ್ಯ ಪ್ರದೆಶದ ಮಾಲ್ವಾ ಎ೦ಬ ಪ್ರದೇಶದ ದಲ್ಲಿ ಹುಟ್ಟಿದೆ.

### ಚಲನೆ
ಕಾಳಿ ಸಿ೦ಧು ನದಿಯು ಇಂಡೋರ್ ಮತ್ತು ರಾಜ್ಯ ರಾಜಧಾನಿ ಭೋಪಾಲ್ ಅನ್ನು ಸೋಂಕಾಚ್ ಬಳಿ (ಮಧ್ಯಪ್ರದೇಶದ ದಿವಸ್ ಜಿಲ್ಲೆಯ) ಸಂಪರ್ಕಿಸುವ ರಾಜ್ಯ ಹೆದ್ದಾರಿ ೧೮ ಯನ್ನು ದಾಟುತ್ತದೆ ಮತ್ತು ಪ್ರವಾಹದಲ್ಲಿ ಗಂಟೆಗಳವರೆಗೆ ರಸ್ತೆ ಸಂಚಾರವನ್ನು ನಿರ್ಬಂಧಿಸುತ್ತದೆ. ಇದು ಶಜಾಪುರ ಜಿಲ್ಲೆಯನ್ನು ದಾಟಿ ಹೋಗುತ್ತದೆ. ನಂತರ ಇದು ಶಜಾಪುರ ಮತ್ತು ರಾಜ್ಗಡ್ ಜಿಲ್ಲೆಗಳ ಗಡಿರೇಖೆಯನ್ನು ತಲುಪಿ ಹಗೂ ರಾಜಸ್ಥಾನದ ಝಾಲಾವರ್ ಮತ್ತು ಕೋಟಾ ಜಿಲ್ಲೆಗಳಲ್ಲಿ ಪ್ರವೇಶಿಸುತ್ತದೆ.

ಮಧ್ಯ ಪ್ರದೇಶವು ಭಾರತದ ಪ್ರಮುಖ ರಾಜ್ಯವಾಗಿದ್ದು, ಅಲ್ಲಿನ ನದಿ ಮಾಲ್ವಾ ಪ್ರದೇಶದ ಗರಿಷ್ಠ ಭಾಗವನ್ನು ಒಳಗೊಂಡಿದೆ. ಈ ನದಿಯು ರಾಜಸ್ಥಾನದ ಬರಾನ್ ಜಿಲ್ಲೆಯ ಕೆಳಭಾಗದಲ್ಲಿ ಚ೦ಬಲ್ ನದಿಯನ್ನು ಸೇರುತ್ತದೆ.ಈ ನದಿಯು ಯಮುನಾ ಜಲಾನಯನ ಪ್ರದೇಶಕ್ಕೆ ಸೇರಿದ್ದು, ಇದು ರಾಜ್ಯದ ನಿರಂತರ ಹರಿವಾಣಗಳಲ್ಲಿ ಒಂದಾಗಿದೆ, ಇದು ಅಹು, ನಿವಾಜ್ ಮತ್ತು ಪರ್ವಾನ್ ನದಿಗಳಿಂದ ಹರಿದು ಹೋಗುತ್ತದೆ. ಈ ಕಾಳಿ ಸಿ೦ಧು ನದಿಯ ಮೂಲ ವಿಂಧ್ಯಾ ಶ್ರೇಣಿ, ಬರಾನ್ ಮತ್ತು ಝಾಲಾವರ್ ಜಿಲ್ಲೆಯ ಮೂಲಕ ಉತ್ತರ ದಿಕ್ಕಿನಲ್ಲಿ ಹರಿಯುತ್ತದೆ. ಈ ನದಿಯು ಬರಾನ್ ಜಿಲ್ಲೆಯ ನೋನೆರಾ ಗ್ರಾಮದಲ್ಲಿ ಚಂಬಲ್ ನದಿಯನ್ನು ಸೆರುತ್ತದೆ.ಈ ಕಾಳಿ ಸಿ೦ಧು ನದಿಯು ೧೪೫ ಕೀ.ಮಿ ರಾಜಸ್ಥನದಲ್ಲಿ ಹರಿಯುತ್ತದೆ.

### ಪ್ರಮುಖ ಉಪನದಿಗಳು
ಕಾಳಿ ಸಿಂಧು ನದಿಯ ಪ್ರಮುಖ ಉಪನದಿಗಳು
*ಅಹು ನದಿ - ಗಾಗ್ರಾನ್, ಝಾಲಾವರ್, ಕೋಟಾ  ರಾಜಸ್ಥಾನದ ಮೂಲಕ ಹರಿಯುತ್ತದೆ.
*ನಿವಾಜ್ ನದಿ - ಝಾಲಾವರ್, ಕೋಟಾ ರಾಜಸ್ಥಾನ.
*ಪಾರ್ಬತಿ ನದಿ- ಮಧ್ಯಪ್ರದೇಶದ ವಿಂಧ್ಯಾ ಶ್ರೇಣಿಯ ಉತ್ತರದಲ್ಲಿ  ಆರಂಭಗೊಂಡು ಕಾಳಿ ಸಿ೦ಧು ನದಿಯು  ರಾಜಸ್ಥಾನದ ರಾಜ್ಯದ ಬರಾನ್ ಜಿಲ್ಲೆಯಲ್ಲಿ ಹರಿಯುತ್ತದೆ ಹಗೂ ಝಾಲಾವರ್ ಜಿಲ್ಲೆಯ ಮೂಲಕ ಮತ್ತು  ಕೋಟಾ ಜಿಲ್ಲೆಯ ಮೂಲಕ ಹರಿಯುತ್ತದೆ. ಪಾರ್ಬತಿ ನದಿ ಸಂಗ್ರಹಣೆಯು ಸುಮಾರು ೩೧೮೦  ಚದರ ಮೈಲಿಗಳು ಇದೆ. ರಾಜಸ್ಥಾನದ ಈ ಜಿಲ್ಲೆಗಳಿಂದ ನದಿ ಅಂತಿಮವಾಗಿ ಚಂಬಲ್ ನದಿಯ ದಂಡೆಯಲ್ಲಿದೆ.
*ಪರ್ಬಾನ್ ನದಿ- ಮಧ್ಯಪ್ರದೇಶದಲ್ಲಿ ಹುಟ್ಟಿ ರಾಜಸ್ಥಾನದ ಮೂಲಕ ಹರಿಯುತ್ತದೆ. ಇದು ಕಾಳಿ ಸಿಂಧು ನದಿಯ ಉಪನದಿಯಾಗಿದೆ. ಮಧ್ಯಪ್ರದೇಶದ ಸೆಹೋರ್ ಜಿಲ್ಲೆಯಲ್ಲಿ ಪರ್ಬಾನ್ / ಪರ್ವನ್ ಹುಟ್ಟಿಕೊಂಡಿದೆ. ಮಧ್ಯ ಪ್ರದೇಶದ ಸೆಹೋರ್, ಶಜಾಪುರ ಮತ್ತು ರಾಜ್ಗಡ್ ಜಿಲ್ಲೆಗಳ ಮೂಲಕ ಪರ್ಬಾನ್ ನದಿಯು ಹರಿಯುತ್ತದೆ ಹಗೂ ರಾಜಸ್ಥಾನದ ಝಾಲಾವರ್, ಕೋಟಾ, ಬರಾನ್ ಜಿಲ್ಲೆಗಳನ್ನು ಒಳಗೊಂಡಿದೆ. ರಾಜಸ್ಥಾನದ ಬರಾನ್ ಜಿಲ್ಲೆಯಲ್ಲಿ ಇದು ಕಾಳಿ ಸಿಂಧು ನದಿ ಅನ್ನು ಭೇಟಿ ಮಾಡುತ್ತದೆ.

### ಐತಿಹಾಸಿಕ ಸ್ಥಳಗಳು
*ಸನ್ಕಾಚ್ (ಮಧ್ಯಪ್ರದೇಶದ ದೆವಾಸ್ ಜಿಲ್ಲೆ)
*ಝಾಲಾ ಪತನ್ (ಝಾಲಾವರ್) 

### ಉಲ್ಲೇಖಗಳು
https://www.india9.com/i9show/Kali-Sindh-River-51829.htm 

ವರ್ಗ:ನದಿಗಳು
ಬೆತ್ವಾ ನದಿ

**ಬೆಟ್ವಾ** ( ಸಂಸ್ಕೃತ : वेत्रावती) ಮಧ್ಯ ಮತ್ತು ಉತ್ತರ ಭಾರತದಲ್ಲಿನ ಒಂದು ನದಿ ಮತ್ತು ಯಮುನೆಯ ಉಪನದಿಯಾಗಿದೆ.  ಇದು ಮಧ್ಯಪ್ರದೇಶದ ಹೋಶಂಗಾಬಾದ್ (ನರ್ಮದಾಪುರಂ) ನ ಉತ್ತರಕ್ಕೆ ವಿಂಧ್ಯ ಪರ್ವತಗಳಲ್ಲಿಹುಟ್ಟುತ್ತದೆ.  ಮಧ್ಯಪ್ರದೇಶ ಮತ್ತು ಓರ್ಚಾ ಮೂಲಕ ಉತ್ತರ ಪ್ರದೇಶದಿಂದ ಈಶಾನ್ಯಕ್ಕೆ ಹರಿಯುತ್ತದೆ. 

ಭಾರತೀಯ ನೌಕಾಪಡೆಯು ನದಿಯ ಗೌರವಾರ್ಥವಾಗಿ ತನ್ನ ಒಂದು ಯುದ್ದನೌಕೆಗೆ ಐಎನ್‌ಎಸ್  ಎಂದು ಹೆಸರಿಟ್ಟಿದೆ. 

## ಇತಿಹಾಸ 
left|thumb|200x200px| ಬೆಟ್ವಾ ನದಿಯು ಮಧ್ಯಪ್ರದೇಶದ ಭೋಜ್‌ಪುರದಲ್ಲಿರುವ 11 ನೇ ಶತಮಾನದ *ಭೋಜೇಶ್ವರ ದೇವಾಲಯಕ್ಕೆ* ಸಮೀಪದಲ್ಲಿದೆ
 
ಸಂಸ್ಕೃತದ "ಬೇಟ್ವಾ" *ವೆತ್ರಾವತಿ ಯಾಗುತ್ತದೆ* . ಈ ನದಿಯನ್ನು ಮಹಾಭಾರತ ಮಹಾಕಾವ್ಯದಲ್ಲಿ ಚರ್ಮವತಿ ನದಿಯೊಂದಿಗೆ ಉಲ್ಲೇಖಿಸಲಾಗಿದೆ.  ಇವೆರಡೂ ಯಮುನೆಯ ಉಪನದಿಗಳು. ವೇತ್ರಾವತಿಯನ್ನು ಶುಕ್ತಿಮತಿ ಎಂದೂ ಕರೆಯುತ್ತಿದ್ದರು. ಚೇದಿ ಸಾಮ್ರಾಜ್ಯದ ರಾಜಧಾನಿ ಈ ನದಿಯ ದಡದಲ್ಲಿತ್ತು. ನದಿಯ ಉದ್ದವು ಅದರ ಉಗಮಸ್ಥಾನದಿಂದ ಯಮುನಾದ ಜೊತೆ ಸಂಗಮವಾಗುವವರೆಗೆ , ಅದರಲ್ಲಿ  ಮಧ್ಯಪ್ರದೇಶದಲ್ಲಿದೆ ಮತ್ತು  ಉತ್ತರ ಪ್ರದೇಶದಲ್ಲಿದೆ.  1973 ರಲ್ಲಿ ಉತ್ತರ ಪ್ರದೇಶ ಮತ್ತು ಮಧ್ಯಪ್ರದೇಶ ರಾಜ್ಯಗಳ ನಡುವಿನ ಅಂತರ-ರಾಜ್ಯ ಒಪ್ಪಂದದ ಮೂಲಕ, ಬೆಟ್ವಾ ರಿವರ್ ಬೋರ್ಡ್ (ಬಿ.ಅರ್.ಬಿ) ಅನ್ನು ಬೆಟ್ವಾ ರಿವರ್ ಬೋರ್ಡ್ ಆಕ್ಟ್, 1976 ರ ಅಡಿಯಲ್ಲಿ ರಚಿಸಲಾಯಿತು. ಕೇಂದ್ರ ಜಲಸಂಪನ್ಮೂಲ ಸಚಿವಾಲಯದ ಸಚಿವರು, ಮಂಡಳಿಯ ಅಧ್ಯಕ್ಷರು, ಕೇಂದ್ರ ವಿದ್ಯುತ್ ಸಚಿವರು, ಕೇಂದ್ರ ಜಲಸಂಪನ್ಮೂಲ ರಾಜ್ಯ ಸಚಿವರು ಮತ್ತು ಉತ್ತರ ಪ್ರದೇಶ ಮತ್ತು ಮಧ್ಯಪ್ರದೇಶದ ಹಣಕಾಸು, ನೀರಾವರಿ ಮತ್ತು ವಿದ್ಯುತ್ ಉಸ್ತುವಾರಿ ಮುಖ್ಯಮಂತ್ರಿಗಳು ಮತ್ತು ಸಚಿವರು ಇದರ ಸದಸ್ಯರಾಗಿದ್ದಾರೆ.

## ಭವಿಷ್ಯ 
ಮಧ್ಯಪ್ರದೇಶದಲ್ಲಿ ನದಿ ಜೋಡಣೆ ಯೋಜನೆಯ ಭಾಗವಾಗಿ ಬೆಟ್ವಾ ನದಿಯನ್ನು ಕೆನ್ ನದಿಯೊಂದಿಗೆ ಜೋಡಿಸಲಾಗುತ್ತಿದೆ. ನಂತರ ರಾಷ್ಟ್ರೀಯ ವನ್ಯಜೀವಿ ಮಂಡಳಿ (ಎನ್.ಬಿ.ಡಬ್ಲು.ಎಲ್) ನದಿಗಳ ಕೆನ್-ಬೆಟ್ವಾ ಇಂಟರ್-ಲಿಂಕಿಂಗ್ (ಐ.ಎಲ್.ಅರ್) ಯೋಜನೆಗೆ ತನ್ನ ಅನುಮತಿಯನ್ನು ನೀಡಿದೆ. ಬೆಟ್ವಾ ನದಿಯ ಮೇಲಿನ ಮತ್ತೊಂದು ಗಮನಾರ್ಹ ಯೋಜನೆ ಎಂದರೆ ಮಧ್ಯಪ್ರದೇಶ ಮತ್ತು ಉತ್ತರ ಪ್ರದೇಶ ರಾಜ್ಯಗಳ ನಡುವಿನ ಕಾಮಗಾರಿಯಾದ ಮಟಟಿಲಾ ಅಣೆಕಟ್ಟು ನಿರ್ಮಾಣವಾಗಿದೆ. ಈ ಪ್ರದೇಶವು ವಲಸೆ ಬರುವ ಜಲಪಕ್ಷಿಗಳಿಗೆ ತಾಣವಾಗಿದೆ.  ಕೆನ್ ಮತ್ತು ಬೆಟ್ವಾ ನದಿಗಳನ್ನು ಜೋಡಿಸುವ ಮಹತ್ವಾಕಾಂಕ್ಷೆಯ ಯೋಜನೆಯು ಮಾನವ-ಪ್ರಾಣಿ ಸಂಘರ್ಷಕ್ಕೆ ಕಾರಣವಾಗಿದೆ. ಕೇಂದ್ರ ಜಲ ಸಚಿವಾಲಯದ ನೇತೃತ್ವದ ಯೋಜನೆಯ ಪ್ರತಿಪಾದಕರು, ಪ್ರಸ್ತಾವಿತ ದೌಧನ್ ಅಣೆಕಟ್ಟು ಮತ್ತು  ಕಾಲುವೆ-ಯೋಜನೆಯ ಪ್ರಮುಖ ರಚನೆಗಳು ಉತ್ತರ ಪ್ರದೇಶದ ಕೆನ್‌ನ ಹೆಚ್ಚುವರಿ ನೀರನ್ನು ಮಧ್ಯಪ್ರದೇಶದ ಬೆಟ್ವಾಗೆ ವರ್ಗಾಯಿಸುತ್ತದೆ, ಇದು ಸುಮಾರು  ನೀರಾವರಿಗೆ ನಿರ್ಣಾಯಕವಾಗಿದೆಬರಪೀಡಿತ ಬುಂದೇಲ್‌ಖಂಡದಲ್ಲಿ 

## ಅಣೆಕಟ್ಟುಗಳು 
* ರಾಜ್‌ಘಾಟ್ ಅಣೆಕಟ್ಟು
* ಮಟಟಿಲ ಅಣೆಕಟ್ಟು
* ಪರಿಚ್ಚಾ ಅಣೆಕಟ್ಟು
* ಧುರವಾರ ಅಣೆಕಟ್ಟು
* ಹಲಾಲಿ ಅಣೆಕಟ್ಟು

## ಸಹ ನೋಡಿ 
* ಗಂಗಾ
* ಯಮುನಾ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಬೆಟ್ವಾ ನದಿ
* ಕೆನ್-ಬೆಟ್ವಾ ನದಿ ಸಂಪರ್ಕ ಯೋಜನೆಗೆ ರೂ 4,500 ಕೋಟಿ ವೆಚ್ಚದ ಬಿಸಿನೆಸ್ ಲೈನ್

ವರ್ಗ:All articles with unsourced statements
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ
ಹಿಮ ದಾಸ್

**ಹಿಮ ದಾಸ್** ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ಕ್ರೀಡಾಕೂಟದಲ್ಲಿ ಭಾರತದ ಪರ ಮೊದಲ ಚಿನ್ನದ ಪದಕ ಗೆದ್ದ ಮೊದಲ ಅಥ್ಲೀಟ್ ಎಂಬ ಕೀರ್ತಿಗೆ ಭಾಜನರಾಗಿದ್ದಾರೆ. ಫಿನ್‍ಲ್ಯಾಂಡ್‍ನಲ್ಲಿ ನಡೆಯುತ್ತಿರುವ ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ಕ್ರೀಡಾಕೂಟದಲ್ಲಿ ಭಾರತದ ಅಥ್ಲೀಟ್ ಹಿಮದಾಸ್ ದಾಖಲೆ ನಿರ್ಮಾಣ ಮಾಡಿದ್ದು. ಕ್ರೀಡಾಕೂಟದಲ್ಲಿ ಭಾರತದ ಪರ ಮೊದಲ ಚಿನ್ನದ ಪದಕ ಗೆದ್ದ ಮೊದಲ ಅಥ್ಲೀಟ್ ಎಂಬ ಕೀರ್ತಿಗೆ ಭಾಜನರಾಗಿದ್ದಾರೆ.
ಅಂಡರ್ ೨೦ ಮಹಿಳೆಯರ ೪೦೦ ಮೀಟರ್ ಓಟದ ಸ್ಪರ್ಧೆಯಲ್ಲಿ ಹಿಮದಾಸ್ ಚಿನ್ನದ ಪದಕ ಗೆಲ್ಲುವ ಮೂಲಕ ಈ ಸಾಧನೆ ಗೈದಿದ್ದಾರೆ. ೧೮ ವರ್ಷದ ಹಿಮದಾಸ್ ೪೦೦ ಮೀಟರ್ ಓಟವನ್ನು ಕೇವಲ ೫೧.೪೬ ಸೆಕೆಂಡ್‍ಗಳಲ್ಲಿ ಪೂರ್ಣಗೊಳಿಸುವ ಮೂಲಕ ಅಗ್ರಸ್ಥಾನಗಳಿಸಿ ಚಿನ್ನದ ಪದಕಕ್ಕೆ ಮುತ್ತಿಟ್ಟಿದ್ದಾರೆ.

## ವ್ಯಕ್ತಿಗತ  ಜೀವನ
ಹಿಮಾ ದಾಸ್ ಮೂಲತಃ ಅಸ್ಸಾಂನ ನಾಗೋನ್ ಜಿಲ್ಲೆಯವರಾಗಿದ್ದು, ಕೃಷಿ ಹಿನ್ನೆಲೆ ಹೊಂದಿರುವ ಕುಟುಂಬದಲ್ಲಿ ಜನಿಸಿದ್ದರು. ೧೮ ನೇ ವರ್ಷದ ಹಿಮಾ ದಾಸ್ ೪೦೦ ಮೀಟರ್ ಓಟವನ್ನು ೫೧.೪೬‍ ಸೆಕೆಂಡ್‍ಗಳಲ್ಲಿ ಸ್ಪರ್ಧೆಯನ್ನು ಪೂರ್ಣಗೊಳಿಸಿ ಚಿನ್ನದ ಪದಕಕ್ಕೆ ಮುತ್ತಿಟ್ಟಿದ್ದರು.. ಜನನ ೯ ಜನವರಿ ೨೦೦೦. ಹಿಮ ದಾಸ್ ತಂದೆ ರೊನ್ ಜಿತ್ ದಾಸ್ ಮತ್ತು ತಾಯಿ ಜೊನಾಲಿ ದಾಸ್. ಅವರು ನಾಲ್ಕು ಮಕ್ಕಳಲ್ಲಿ ಕಿರಿಯವರಾಗಿದ್ದಾರೆ.

## ಕ್ರೀಡಾಕೂಟದಲ್ಲಿ 
* ಹಿಮಾ ಬಾಲ್ಯದಲ್ಲಿ ಫುಟ್ಬಾಲ್ ಆಡಲಾರಂಭಿಸಿದರು. ಆಕೆ ತನ್ನ ಶಾಲೆಯಲ್ಲಿ ಹುಡುಗರೊಂದಿಗೆ ಆಟವಾಡುತ್ತಾ ಫುಟ್ಬಾಲ್ನಲ್ಲಿ ವೃತ್ತಿಜೀವನವನ್ನು ಮುಂದುವರಿಸಲು ಬಯಸಿದಳು. ನಂತರ, ಜವಾಹರ್ ನವೋದಯ ವಿದ್ಯಾಲಯದಿಂದ ಶಾರೀಲ್ ಶಿಕ್ಷಣ ತರಬೇತುದಾರ ಶಮ್ಸುಲ್ ಹೋಕ್ ಅವರ ಸಲಹೆಯ ಮೇರೆಗೆ, ದಾಸ್ ಅಥ್ಲೆಟಿಕ್ಸ್‍ಗೆ ಬದಲಿಸಿದರು ಮತ್ತು ಸ್ವಲ್ಪ ದೂರ ಓಟದಲ್ಲಿ ಭಾಗವಹಿಸುವುದನ್ನು ಪ್ರಾರಂಭಿಸಿದರು.
* ಅಂತರ-ಜಿಲ್ಲೆಯ ಕ್ರೀಡಾ ಮತ್ತು ಯುವಜನ ಕಲ್ಯಾಣ ನಿರ್ದೇಶನಾಲಯದ ಕ್ರೀಡಾಪಟುವಿನ ನಿಪಾನ್ ದಾಸ್ ಹಿಮದಾಸ್ ಪ್ರತಿಭಯನ್ನು ಕಂಡುಹಿಡಿದನು. ಅವರು ಆಕೆಯನ್ನು ತರಬೇತಿಗಾಗಿ ರಾಜ್ಯ ರಾಜಧಾನಿ ಗೌಹಾತಿಗೆ ಸ್ಥಳಾಂತರಿಸಲು ಕೇಳಿಕೊಂಡರು. ಹಿಮಾ ದಾಸ್ ಅವರ ಪೋಷಕರು ತಮ್ಮ ಮೀಸಲಾತಿಯ ಹೊರತಾಗಿಯೂ ಪ್ರಸ್ತಾಪಕ್ಕೆ ಒಪ್ಪಿದರು.
*ಹಿಮಾದಾಸ್ ಸರಸ್ಜಾಯ್ ಸ್ಪೋರ್ಟ್ಸ್ ಕಾಂಪ್ಲೆಕ್ಸ್ನ ಬಳಿ ಬಾಡಿಗೆ ಮನೆಗೆ ತೆರಳಿದರು ಮತ್ತು ರಾಜ್ಯ ಅಕಾಡೆಮಿಯಲ್ಲಿ ಸೇರಿಕೊಂಡಳು. ಇದು ಬಾಕ್ಸಿಂಗ್ ಮತ್ತು ಫುಟ್ಬಾಲ್ನಲ್ಲಿ ಪರಿಣತಿಯನ್ನು ಪಡೆದಿದೆ. ನಂತರ, ಅಥ್ಲೆಟಿಕ್ಸ್ಗಾಗಿ ಪ್ರತ್ಯೇಕ ವಿಭಾಗವನ್ನು ಪ್ರಾರಂಭಿಸಲಾಯಿತು.
* ೪೦೦ ಮೀಟರ್ ಮತ್ತು ೪x೪೦೦ ಮೀಟರ್ ರಿಲೇನಲ್ಲಿ ೨೦೧೮ ಕಾಮನ್ ವೆಲ್ತ್ ಕ್ರೀಡಾಕೂಟದಲ್ಲಿ ದಾಸ್ ಸ್ಪರ್ಧಿಸಿದ್ದರು. ೪೦೦ ಮೀಟರುಗಳಲ್ಲಿ, ದಾಸ್ ಫೈನಲ್‍ಗೆ ಅರ್ಹತೆ ಪಡೆದರು, ಅಲ್ಲಿ ಅವರು ೫೧.೩೨ ಸೆಕೆಂಡುಗಳ ಅವಧಿಯಲ್ಲಿ ಆರನೇ ಸ್ಥಾನ ಗಳಿಸಿದರು, ಅವರು ೪x೪೦೦ ಮೀಟರ್ ರಿಲೇನಲ್ಲಿ ಫೈನಲ್‍ನಲ್ಲಿ ಸ್ಪರ್ಧಿಸಿದ ಭಾರತೀಯ ತಂಡದ ಭಾಗವಾಗಿತ್ತು.
* ಅಂದ ಹಾಗೇ ಹಿಮಾದಾಸ್ ಅವರು ವಿಶ್ವ ಜೂನಿಯರ್ ಅಥ್ಲೆಟಿಕ್ಸ್ ಕ್ರೀಡಾಕೂಟದಲ್ಲಿ ೫೧.೪೬ ಸೆಕೆಂಡ್‍ಗಳಲ್ಲಿ ಓಟವನ್ನು ಪೂರ್ಣಗೊಳಿಸಿದ್ದು, ಆದರೆ ಕಳೆದ ತಿಂಗಳು ಗುವಾಹತಿಯಲ್ಲಿ ನಡೆದ ನ್ಯಾಷನಲ್ ಚಾಂಪಿಯನ್‍ಶಿಪ್‍ನಲ್ಲಿ ಕೇವಲ ೫೧.೧೩ ಸೆಕೆಂಡ್‍ಗಳಲ್ಲಿ ೪೦೦ ಮೀಟರ್ ದೂರವನ್ನು ಕ್ರಮಿಸಿದ್ದರು.
* ಟ್ರೈನಿಂಗ್ ಕೊಟ್ಟಿದ್ದ ಕೋಛ್ ನಿರುಪದಾಸ್ ಈ ಹಿಂದೆ ಏಪ್ರಿಲ್‍ನಲ್ಲಿ ಗೋಲ್ಡ್​ ಕೋಸ್ಟ್​ನಲ್ಲಿ ನಡೆದಿದ್ದ ಕಾಮನ್‍ವೆಲ್ತ್ ಕ್ರೀಡಾಕೂಟದಲ್ಲಿ ಭಾಗವಹಿಸಿದ್ದ ಹಿಮಾ, ೫೧.೩೨ ಸೆಕೆಂಡ್‍ಗಳಲ್ಲಿ ಆರನೇ ಸ್ಥಾನವನ್ನು ಪಡೆಯುವ ಮೂಲಕ ಹಿನ್ನೆಡೆ ಅನುಭವಿಸಿದ್ದರು.

## ಅಭಿನಂದನೆಗಳು
ಪ್ರಧಾನಿ ನರೇಂದ್ರ ಮೋದಿ, ರಾಷ್ಟ್ರಪತಿ ರಾಮನಾಥ್ ಕೋವಿಂದ್ ಸೇರಿದಂತೆ ಹಲವು ಗಣ್ಯರು ಶುಭ ಕೋರಿ ಟ್ವೀಟ್ ಮಾಡಿದ್ದಾರೆ. ಹೇಮಾ ದಾಸ್ ಚಿರತೆಯಂತೆ ಓಡಿದ ವಿಡಿಯೋವನ್ನು ಭಾರತದ ಅಥ್ಲೆಟಿಕ್ಸ್ ಫೆಡರೇಶನ್ ಆಫ್ ಇಂಡಿಯಾ ಫೇಸ್ ಬುಕ್ ಖಾತೆಯಲ್ಲಿ ಪೋಸ್ಟ್ ಮಾಡಿದೆ.

## ಬಾಹ್ಯ ವೀಡಿಯೋ ಕೊಂಡಿಗಳು
*ಹಿಮದಾಸ್
*ಹಿಮದಾಸ್ ಜೀವನ

## ಉಲ್ಲೇಖಗಳು 
ವರ್ಗ:ಕ್ರೀಡೆ
ವರ್ಗ:ಕ್ರೀಡಾಪಟುಗಳು
ಕೆರ

thumb
thumb

**ಕೆರ** ಎಂದರೆ ಒಂದು ಬಗೆಯ ತೆರೆದ ಪಾದರಕ್ಷೆ. ಇದು ಧರಿಸುವವನ ಪಾದಕ್ಕೆ, ಮೇಲ್ಗಾಲಿನ ಮೇಲೆ, ಮತ್ತು ಕೆಲವೊಮ್ಮೆ, ಕಣಕಾಲಿನ ಸುತ್ತ ಹಾದುಹೋಗುವ ಪಟ್ಟಿಗಳಿಂದ ಹಿಡಿದಿಟ್ಟಲ್ಪಟ್ಟಿರುವ ಅಟ್ಟೆಯನ್ನು ಹೊಂದಿರುತ್ತದೆ. ಕೆರಗಳು ಹಿಮ್ಮಡಿ ಕಟ್ಟನ್ನು ಕೂಡ ಹೊಂದಿರಬಹುದು. ಕೆರಗಳು ಮತ್ತು ಇತರ ಬಗೆಯ ಪಾದರಕ್ಷೆಗಳ ನಡುವಿನ ವ್ಯತ್ಯಾಸವು ಕೆಲವೊಮ್ಮೆ ಮಸುಕಾಗಿರಬಹುದಾದರೂ, ಸಾಮಾನ್ಯ ತಿಳುವಳಿಕೆ ಏನೆಂದರೆ ಕೆರವು ಪಾದವನ್ನು ಸಂಪೂರ್ಣವಾಗಿ ಅಥವಾ ಅದರ ಬಹುತೇಕ ಭಾಗವನ್ನು ತೆರೆದಿಡುತ್ತದೆ. ಜನರು ಹಲವಾರು ಕಾರಣಗಳಿಗಾಗಿ ಕೆರಗಳನ್ನು ಧರಿಸಲು ಆಯ್ದುಕೊಳ್ಳಬಹುದು. ಇವುಗಳಲ್ಲಿ ಬಿಸಿ ಹವಾಮಾನದಲ್ಲಿ ಸೌಖ್ಯಕ್ಕಾಗಿ, ಮಿತವ್ಯಯ (ಕೆರಗಳಿಗೆ ಶೂಗಳಿಗಿಂತ ಕಡಿಮೆ ಸಾಮಗ್ರಿ ಬೇಕಾಗುವ ಸಾಧ್ಯತೆ ಹೆಚ್ಚು ಮತ್ತು ಸಾಮಾನ್ಯವಾಗಿ ಕೆರಗಳನ್ನು ನಿರ್ಮಿಸುವುದು ಹೆಚ್ಚು ಸುಲಭವಾಗಿರುತ್ತದೆ), ಮತ್ತು ಫ಼್ಯಾಷನ್ ಆಯ್ಕೆಯಾಗಿರುವುದು ಸೇರಿವೆ.

ಸಾಮಾನ್ಯವಾಗಿ, ಹೆಚ್ಚು ಬಿಸಿ ವಾತಾವರಣಗಳಲ್ಲಿ ಅಥವಾ ವರ್ಷದ ಹೆಚ್ಚು ಸೆಕೆಯಾದ ಭಾಗಗಳ ಅವಧಿಯಲ್ಲಿ, ತಮ್ಮ ಪಾದಗಳನ್ನು ತಂಪಾಗಿ ಮತ್ತು ಒಣ ಇಡುವ ಸಲುವಾಗಿ ಜನರು ಕೆರಗಳನ್ನು ಧರಿಸುತ್ತಾರೆ. ಪಾದದ ತಾಮರೆ ಕಾಣಿಸಿಕೊಳ್ಳುವ ಅಪಾಯವು ಮುಚ್ಚಿದ ಶೂಗಳಿಗಿಂತ ಕಡಿಮೆಯಿರುತ್ತದೆ, ಮತ್ತು ಅಂತಹ ಸೋಂಕಿಗಾಗಿ ಕೆರಗಳನ್ನು ಧರಿಸುವುದು ಚಿಕಿತ್ಸಾ ಕ್ರಮದ ಭಾಗವಾಗಿರಬಹುದು.

ಪರಿಚಿತವಿರುವ ಅತ್ಯಂತ ಹಳೆಯ ಕೆರಗಳನ್ನು (ಮತ್ತು ಪರಿಚಿತವಿರುವ ಅತ್ಯಂತ ಹಳೆಯದಾದ ಯಾವುದೇ ಬಗೆಯ ಪಾದರಕ್ಷೆ) ಅಮೇರಿಕದ ಒರೆಗಾನ್ ರಾಜ್ಯದ ಫ಼ೋರ್ಟ್ ರಾಕ್ ಗುಹೆಯಲ್ಲಿ ಕಂಡುಹಿಡಿಯಲಾಯಿತು; ಇದನ್ನು ಹೆಣೆಯಲಾದ ಸೇಜ್‍ಬ್ರಶ್ ಪಟ್ಟೆಯ ಇಂಗಾಲ ಕಾಲನಿರ್ಧಾರಣವು ಕನಿಷ್ಠಪಕ್ಷ ೧೦೦೦೦ ವರ್ಷದ ಹಿಂದಿನ ಕಾಲವನ್ನು ಸೂಚಿಸುತ್ತದೆ. ಪ್ರಾಚೀನ್ ಈಜಿಪ್ಟ್‌ನವರು ತಾಳೆ ಎಲೆಗಳು ಮತ್ತು ಜೊಂಡು ಹುಲ್ಲಿನಿಂದ ತಯಾರಿಸಿದ ಕೆರಗಳನ್ನು ಧರಿಸುತ್ತಿದ್ದರು. ಇವನ್ನು ಕೆಲವೊಮ್ಮೆ ಕೆರ ಧಾರಕರು ಹೊತ್ತೊಯ್ಯುತ್ತಿರುವಂತೆ ಈಜಿಪ್ಶಿಯನ್ ಪ್ರತಿಮೆಗಳು ಮತ್ತು ಉಬ್ಬುಕೆತ್ತನೆಗಳ ಪಾದಗಳ ಮೇಲೆ ಕಾಣಬಹುದು. ಹೆರೊಡಾಟಸ್‍ನ ಪ್ರಕಾರ, ಜೊಂಡು ಹುಲ್ಲಿನ ಕೆರಗಳು ಈಜಿಪ್ಷಿಯನ್ ಪೂಜಾರಿಗಳ ಅಗತ್ಯವಾದ ಮತ್ತು ವಿಶಿಷ್ಟ ಲಕ್ಷಣದ ಉಡುಪಿನ ಭಾಗವಾಗಿದ್ದವು.

ಕೆರವು ರಬ್ಬರು, ಚಕ್ಕಳ, ಕಟ್ಟಿಗೆ, ಟಾಟಾಮಿ ಅಥವಾ ಹಗ್ಗದಿಂದ ತಯಾರಿಸಲಾದ ಅಟ್ಟೆಯನ್ನು ಹೊಂದಿರಬಹುದು. ಇದು ಸಾಮಾನ್ಯವಾಗಿ ಮೊದಲ ಮತ್ತು ಎರಡನೇ ಕಾಲ್ಬೆರಳ ನಡುವೆ ಸಾಗುವ ಕಿರಿದಾದ ಪಟ್ಟಿಯಿಂದ, ಅಥವಾ ಪಾದದ ಕಮಾನಿನ ಮೇಲೆ ಅಥವಾ ಕಣಕಾಲಿನ ಸುತ್ತ ಹಾದುಹೋಗುವ, ನಾನಾ ಬಗೆಯಾಗಿ ಬಾರು, ಸ್ಯಾಬೊ ಪಟ್ಟಿ ಎಂದು ಕರೆಯಲ್ಪಡುವ ಲೇಸಿನಿಂದ ಪಾದಕ್ಕೆ ಹಿಡಿದಿಟ್ಟಲ್ಪಟ್ಟಿರಬಹುದು. ಕೆರವು ಹಿಮ್ಮಡವನ್ನು (ಕೆಳ ಅಥವಾ ಎತ್ತರದ) ಅಥವಾ ಹಿಮ್ಮಡ ಪಟ್ಟಿಯನ್ನು ಹೊಂದಿರಬಹುದು ಅಥವಾ ಹೊಂದದಿರಬಹುದು.

## ಉಲ್ಲೇಖಗಳು
ವರ್ಗ:ಪಾದರಕ್ಷೆಗಳು
ಕುರುಕ್ಷೇತ್ರ (೨೦೧೯ ಚಲನಚಿತ್ರ)

**ಕುರುಕ್ಷೇತ್ರವು** ಕನ್ನಡ ಭಾಷೆಯ ಚಲನಚಿತ್ರವಾಗಿದೆ. ಇದು ಒಂದು ಮಹಾಕಾವ್ಯ, ಐತಿಹಾಸಿಕ ಯುದ್ಧದ ಚಿತ್ರವಾಗಿದ್ದು, ಇದನ್ನು ಜೆ.ಕೆ.ಭಾರವಿ ಬರೆದು ನಾಗಣ್ಣ ನಿರ್ದೇಶಿಸಿದ್ದಾರೆ. ಇದು ಭಾರತೀಯ ಮಹಾಕಾವ್ಯ ಮಹಾಭಾರತದ ಆಧಾರದ ಮೇಲೆ ರನ್ನ ಬರೆದ ಗದಾಯುದ್ದ ಎಂಬ ಕವನವನ್ನು ಆಧರಿಸಿದೆ. ಕಥೆಯು ದುರ್ಯೋಧನ ಮತ್ತು ಕೌರವ ರಾಜನ ಮೇಲೆ ಕೇಂದ್ರೀಕೃತವಾಗಿದೆ.  ಮುನಿರತ್ನ ನಾಯ್ಡು ನಿರ್ಮಿಸಿದ ಕುರುಕ್ಷೇತ್ರ ಚಿತ್ರವು ಕನ್ನಡ ಸಿನೆಮಾದಲ್ಲಿ ಇಲ್ಲಿಯವರೆಗೆ ಮಾಡಿದ ಚಿತ್ರಗಳಲ್ಲಿ  ಅತ್ಯಂತ ದುಬಾರಿ ಚಿತ್ರವಾಗಿದೆ. 3 ಡಿ ಮತ್ತು 2 ಡಿ ಎರಡರಲ್ಲೂ ಚಲನಚಿತ್ರ ನಿರ್ಮಾಣವಾಗಿದೆ.
ಫೊಲಿಯ ಸ್ಟುಡಿಯೋ ಪ್ರೈವೇಟ್ ಲಿಮಿಟೆಡ್ ನಿರ್ವಹಿಸುವ ಸಂಪೂರ್ಣ 3Dಯಲ್ಲಿದೆ 

ದರ್ಶನ್, ಅಂಬರೀಶ್, ವಿ. ರವಿಚಂದ್ರನ್, ಅರ್ಜುನ್ ಸರ್ಜಾ, ನಿಖಿಲ್ ಕುಮಾರ್, ಸ್ನೇಹಾ, ಮೇಘನಾ ರಾಜ್, ಸಾಯಿಕುಮಾರ್ ಪುಡಿಪೇಡಿ, ಸೋನು ಸೂದ್, ಶ್ರೀನಿವಾಸ ಮೂರ್ತಿ, ಡ್ಯಾನಿಷ್ ಅಖ್ತರ್ ಸೈಫಿ, ರವಿಶಂಕರ್, ಹರಿಪ್ರಿಯ ಮತ್ತು ಮಹಾಭಾರತದ ಪಾತ್ರಗಳನ್ನು ಚಿತ್ರಿಸುವ ಇತರ ಚಿತ್ರಗಳಲ್ಲಿ ಈ ಚಿತ್ರ ಒಳಗೊಂಡಿದೆ. ಚಿತ್ರಕ್ಕಾಗಿ ಸ್ಕೋರ್ ಮತ್ತು ಧ್ವನಿಪಥವನ್ನು ವಿ ಹರಿಕೃಷ್ಣ ಸಂಯೋಜಿಸಿದ್ದಾರೆ, ಛಾಯಾಗ್ರಹಣವನ್ನು ಜಯನನ್ ವಿನ್ಸೆಂಟ್ ಮಾಡಿದ್ದಾರೆ.

ಆಗಸ್ಟ್ ೬, ೨೦೧೭ ರಂದು ಅಧಿಕೃತವಾಗಿ  ಚಿತ್ರೀಕರಣ ಪ್ರಾರಂಭವಾಯಿತು. ಚಿತ್ರೀಕರಣದ ಪ್ರಮುಖ ಭಾಗವನ್ನು ಹೈದರಾಬಾದ್ನ ರಾಮೋಜಿ ಫಿಲ್ಮ್ ಸಿಟಿಯಲ್ಲಿ ಚಿತ್ರೀಕರಿಸಲಾಗಿದೆ. ಈ ಚಲನಚಿತ್ರವು ಅಗಸ್ಟ್ ೦೯ ರಂದು, ವರಮಹಾಲಕ್ಷ್ಮಿ ಹಬ್ಬದ ಪ್ರಯುಕ್ತ ಬಿಡುಗಡೆಗೊಂಡಿತು ಮತ್ತು ಇದು 2D ಮತ್ತು 3D ಸ್ವರೂಪಗಳಲ್ಲಿ ಬಿಡುಗಡೆಯಾಗಿದೆ.

ಈ ಚಿತ್ರವು ಹಿಂದಿ, ತೆಲುಗು, ತಮಿಳು ಭಾಷೆಗಳಲ್ಲಿ ಡಬ್ ಮಾದಲಾಗುತ್ತಿದೆ ಎಂದು ವರದಿಯಾಗಿದೆ.
|Budget           = 1 Billion Rupees(100 Crores)

* ರವಿಶಂಕರ್- ಶಕುಣಿ
* ದರ್ಶನ್ - ದುರ್ಯೋಧನ
* ಅಂಬರೀಶ್ - ಭೀಷ್ಮ
* ರವಿಚಂದ್ರನ್ - ಕೃಷ್ಣ
* ಅರ್ಜುನ್ ಸರ್ಜ - ಕರ್ಣ
*ನಿಖಿಲ್ ಕುಮಾರ್ - ಅಭಿಮನ್ಯು
* ಸೋನು ಸೂದ್ - ಅರ್ಜುನ
* ಶಶಿಕುಮಾರ - ಧರ್ಮರಾಯ
* ಶ್ರೀನಿವಾಸ ಮೂರ್ತಿ - ದ್ರೋಣೋಚಾರ್ಯ
* ಶ್ರಿನಾಥ - ಧೃತರಾಷ್ಟ್ರ
* ಭಾರತಿ ವಿಷ್ಣುವರ್ಧನ - ಕುಂತಿ
* ಸ್ನೇಹಾ - ದ್ರೌಪದಿ
* ಮೇಘನಾ ರಾಜ್ - ಭಾನುಮತಿ
* ಪವಿತ್ರ ಲೋಕೇಶ - ಸುಭದ್ರ
* ಆದಿತಿ ಆರ್ಯ - ಉತ್ತರೆ
* ರಮೇಶ ಭಟ್ - ವಿಧುರ

### ಹಾಡುಗಳು 
* ಸಾಹೋರೆ,,, ಸಾಹೋ
* ಚಾರುತಂತಿ
* ಜುಮ್ಮ ಜುಮ್ಮ
* ಎಲ್ಲಿರುವೆ ಹರಿಯೆ
*
* ಆವ ಯೋಚನೆ

## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು
ವಿಷ್ಣು ವಾಸುದೇವ್ ನಾರ್ಲಿಕರ್

**ವಿಷ್ಣು ವಾಸುದೇವ್ ನಾರ್ಲಿಕರ್** FRAS (26 ಸೆಪ್ಟೆಂಬರ್ 1908 - 1 ಏಪ್ರಿಲ್ 1991) ಭೌತಶಾಸ್ತ್ರಜ್ಞರಾಗಿದ್ದರು,ಸಾಮಾನ್ಯ ಸಾಪೇಕ್ಷತೆಯಲ್ಲಿ  ತಜ್ಞತೆಯನ್ನು ಹೊಂದಿದ್ದರು.ಥಿಯೊರೆಟಿಕಲ್ ಫಿಸಿಕ್ಸ್ ಸೆಂಟರ್, ಜಮೈಯಾ ಮಿಲಿಯಾ ಇಸ್ಲಾಮಿಯಾ ವಿಶ್ವವಿದ್ಯಾಲಯ ದೆಹಲಿ ಅವರ ನೆನಪಿನಲ್ಲಿ ವಾರ್ಷಿಕ "ವಿ.ವಿ.ನಾರ್ಕರ್ ಸ್ಮಾರಕ ಉಪನ್ಯಾಸ" ಅನ್ನು ಸ್ಥಾಪಿಸಿದೆ.

## ಜೀವನಚರಿತ್ರೆ 
ನರ್ಲಿಕಾರ್ 26 ಸೆಪ್ಟೆಂಬರ್ 1908 ರಂದು ಭಾರತದ ಕೊಲ್ಹಾಪುರದಲ್ಲಿ ಜನಿಸಿದರು.ನಾರ್ಲಿಕಾರ್ 1928 ರಲ್ಲಿ ಬಾಂಬೆ ವಿಶ್ವವಿದ್ಯಾನಿಲಯದಿಂದ ಬ್ಯಾಚುಲರ್ ಆಫ್ ಸೈನ್ಸ್ ಪದವಿಯನ್ನು ಪಡೆದರು  ಮತ್ತು ನಂತರ ಕೇಂಬ್ರಿಜ್ ವಿಶ್ವವಿದ್ಯಾನಿಲಯದಲ್ಲಿ ತಮ್ಮ ಇಂಗ್ಲಿಷ್ನ  ಅಧ್ಯಯನವನ್ನು ಪ್ರಾರಂಭಿಸಿದರು, ಅಲ್ಲಿ ಅವರು 1930 ರಲ್ಲಿ ಮ್ಯಾಥೆಮೆಟಿಕ್ಸ್ ಟ್ರೈಪೊಸ್ ಅನ್ನು ಅಂಗೀಕರಿಸಿದರು. ಅವರು 1932 ರಲ್ಲಿ ಭಾರತಕ್ಕೆ ಹಿಂದಿರುಗಿದರು, ವಾರಣಾಸಿ ಬನಾರಸ್ ಹಿಂದೂ ವಿಶ್ವವಿದ್ಯಾಲಯದಲ್ಲಿ ಗಣಿತ ಪ್ರಾಧ್ಯಾಪಕರಾಗಿದ್ದರು. ಅವರು 1966 ರಲ್ಲಿ ಪೂನಾ ವಿಶ್ವವಿದ್ಯಾಲಯದಲ್ಲಿ ಗಣಿತಶಾಸ್ತ್ರದ ಪ್ರಾಧ್ಯಾಪಕರಾದರು ಮತ್ತು 1973 ರಲ್ಲಿ ನಿವೃತ್ತಿ ಹೊಂದಿದರು. 1960 ರಿಂದ 1966 ರವರೆಗೂ ಅವರು ರಾಜಸ್ಥಾನ ಸಾರ್ವಜನಿಕ ಸೇವಾ ಆಯೋಗದ ಅಧ್ಯಕ್ಷರಾಗಿದ್ದರು. ಅವರು 1931 ರಲ್ಲಿ ರಾಯಲ್ ಆಸ್ಟ್ರೋನಾಮಿಕಲ್ ಸೊಸೈಟಿಯ ಸದಸ್ಯರಾಗಿದ್ದರು. ಅವರು 1981-82 ರಿಂದ ಭಾರತೀಯ ಗಣಿತಶಾಸ್ತ್ರದ ಸೊಸೈಟಿಯ ಅಧ್ಯಕ್ಷರಾಗಿದ್ದರು. ಅವರ ಪುತ್ರ ಜಯಂತ್ ನರ್ಲಿಕಾರ್ ಖಗೋಳವಿಜ್ಞಾನಿಯಾಗಿದ್ದಾರೆ ಮತ್ತೊಂದು ಪುತ್ರ, ಅನಂತ್ ನರ್ಲಿಕಾರ್ ಸಹ ಒಂದು ವಿಜ್ಞಾನಿ..
## ಬಾಹ್ಯ ಕೊಂಡಿಗಳು 
## ಉಲ್ಲೇಖಗಳು 
ವರ್ಗ:ಭಾರತೀಯ ಸೈದ್ಧಾಂತಿಕ ಭೌತವಿಜ್ಞಾನಿಗಳು
ವರ್ಗ:ವಿಜ್ಞಾನಿಗಳು
ದ್ವಂದ್ವಯುದ್ಧ

**ದ್ವಂದ್ವಯುದ್ಧ**ವು ಒಪ್ಪಲಾದ ನಿಯಮಗಳಿಗೆ ಅನುಗುಣವಾಗಿ, ಹೊಂದುವಂಥ ಆಯುಧಗಳ ಜೊತೆಗೆ, ಇಬ್ಬರು ವ್ಯಕ್ತಿಗಳ ನಡುವೆ ಹೋರಾಟದ ರೂಪದ ವ್ಯವಸ್ಥಿತ ಕದನ. ಈ ರೂಪದಲ್ಲಿನ ದ್ವಂದ್ವಯುದ್ಧಗಳನ್ನು ಮುಖ್ಯವಾಗಿ ಮುಂಚಿನ ಆಧುನಿಕ ಯೂರೋಪ್‍ನಲ್ಲಿ ಅಭ್ಯಾಸ ಮಾಡಲಾಯಿತು. ಇದರ ಪೂರ್ವನಿದರ್ಶನಗಳು ಮಧ್ಯಕಾಲೀನ ವೀರತಂಡದ ನಿಯಮಾವಳಿಯಲ್ಲಿ ಇದ್ದವು, ಮತ್ತು ಇದು ಆಧುನಿಕ ಕಾಲದವರೆಗೆ ಮುಂದುವರಿಯಿತು (೧೯ನೇ ಶತಮಾನದಿಂದ ೨೦ನೇ ಶತಮಾನದ ಮುಂಚಿನ ಭಾಗ), ವಿಶೇಷವಾಗಿ ಸೇನಾಧಿಕಾರಿಗಳೊಳಗೆ.

(ಆಧುನಿಕ ದಿನದ ಪಾಕಿಸ್ತಾನ ಮತ್ತು ಬಾಂಗ್ಲಾದೇಶ ಸೇರಿದಂತೆ) ಪ್ರಾಚೀನ ಭಾರತದಲ್ಲಿ ದ್ವಂದ್ವಯುದ್ಧಗಳು ಅಥವಾ ನಿಯುದ್ಧಗಳನ್ನು ವಿವಿಧ ಕಾರಣಗಳಿಗಾಗಿ ಏರ್ಪಡಿಸಲಾಗುತ್ತಿತ್ತು. ಅನೇಕ ಕ್ಷತ್ರಿಯರು ಹಾಸಿಗೆಯಲ್ಲಿ ಸಾಯುವುದು ಅವಮಾನಕರವೆಂದು ಪರಿಗಣಿಸುತ್ತಿದ್ದರು, ಮತ್ತು ತಮ್ಮ ವೃದ್ಧಾಪ್ಯದಲ್ಲಿ ಹಲವುವೇಳೆ ಯುದ್ಧಧನಕ್ಕಾಗಿ ಏರ್ಪಾಟು ಮಾಡುತ್ತಿದ್ದರು. ಈ ಅಭ್ಯಾಸದ ಪ್ರಕಾರ, ತಾನು ಬಾಳುವುದಕ್ಕೆ ಬಹಳ ಕಾಲ ಉಳಿದಿಲ್ಲವೆಂದು ಒಬ್ಬ ಯೋಧನಿಗೆ ಅನಿಸಿದಾಗ, ಅವನು ಕೆಲವು ಸೇವಕರೊಂದಿಗೆ ಹೋಗಿ ದ್ವಂದ್ವಯುದ್ಧ ಅಥವಾ ಸಣ್ಣ ಪ್ರಮಾಣದ ಕಾಳಗಕ್ಕಾಗಿ ಮತ್ತೊಬ್ಬ ರಾಜನನ್ನು ಕೇಳಿಕೊಳ್ಳುತ್ತಿದ್ದನು. ಈ ರೀತಿಯಲ್ಲಿ ಅವನು ಸ್ವತಃ ತನ್ನ ಮರಣದ ಸಮಯ ಮತ್ತು ರೀತಿಯನ್ನು ಆಯ್ಕೆ ಮಾಡಿಕೊಳ್ಳುತ್ತಿದ್ದನು ಮತ್ತು ಅವನು ಹೋರಾಡುತ್ತಲೇ ಸಾಯುವನೆಂಬ ಭರವಸೆ ಇರುತ್ತಿತ್ತು. ಮರಣದವರೆಗಿನ ದ್ವಂದ್ವಯುದ್ಧಗಳು ಕೆಲವು ಅವಧಿಗಳಲ್ಲಿ ಕಾನೂನುಬದ್ಧವಾಗಿದ್ದವು, ಮತ್ತು ಇತರ ಅವಧಿಗಳಲ್ಲಿ ಮರಣದಂಡನೆಯೊಂದಿಗೆ ಶಿಕ್ಷಾರ್ಹವಾಗಿದ್ದವು.

ದ್ವಂದ್ವಯುದ್ಧಗಳು ಕಟ್ಟುನಿಟ್ಟಾದ ನಡತೆಯ ನಿಯಮಗಳಡಿಯಲ್ಲಿ ನಡೆಯುತ್ತಿದ್ದವು, ಮತ್ತು ಅವುಗಳನ್ನು ಉಲ್ಲಂಘಿಸುವುದು ಅವಮಾನಕರ ಮತ್ತು ಪಾಪದ ಕಾರ್ಯವಾಗಿತ್ತು ಎಂದು ಧರ್ಮಶಾಸ್ತ್ರದಂತಹ ಪ್ರಾಚೀನ ಮಹಾಕಾವ್ಯಗಳು ಮತ್ತು ಪಠ್ಯಗಳು ಹೇಳುತ್ತವೆ. ಈ ನಿಯಮಗಳ ಪ್ರಕಾರ, ತನ್ನ ಆಯುಧವನ್ನು ಕಳೆದುಕೊಂಡ, ಶರಣಾಗುವ, ಅಥವಾ ಪ್ರಜ್ಞೆ ತಪ್ಪಿದ ಎದುರಾಳಿಯನ್ನು ಗಾಯಗೊಳಿಸುವುದು ಅಥವಾ ಕೊಲ್ಲುವುದು ನಿಷಿದ್ಧವಾಗಿತ್ತು. ದ್ವಂದ್ವಯುದ್ಧದ ಅವಧಿಯಲ್ಲಿ ಒಬ್ಬ ಯೋಧನ ಮುಡಿಪಟ್ಟಿಯು ಸಡಿಲವಾದರೆ/ಬಿಚ್ಚಿಕೊಂಡರೆ, ಅವನ ಎದುರಾಳಿಯು ಮುಂದುವರಿಯುವ ಮುನ್ನ ಅವನಿಗೆ ತನ್ನ ಕೂದಲನ್ನು ಕಟ್ಟಿಕೊಳ್ಳಲು ಸಮಯ ನೀಡಬೇಕು ಎಂದು ಮನುಸ್ಮೃತಿ ಹೇಳುತ್ತದೆ. ದ್ವಂದ್ವಯುದ್ಧ ನಡೆಸುವ ಇಬ್ಬರೂ ಎದುರಾಳಿಗಳು ಒಂದೇ ಬಗೆಯ ಆಯುಧವನ್ನು ಪ್ರಯೋಗಿಸಬೇಕಾಗಿತ್ತು, ಮತ್ತು ಪ್ರತಿ ಆಯುಧಕ್ಕಾಗಿ ನಿರ್ದಿಷ್ಟ ನಿಯಮಗಳ ಇದ್ದಿರಬಹುದಿತ್ತು. ಉದಾಹರಣೆಗೆ, ಗದಾಯುದ್ಧದಲ್ಲಿ ಸೊಂಟದ ಕೆಳಗೆ ಹೊಡೆಯುವುದು ನಿಷಿದ್ಧ ಎಂದು ಮಹಾಭಾರತವು ದಾಖಲಿಸುತ್ತದೆ. ದ್ವಂದ್ವಯುದ್ಧದ ಒಂದು ಪ್ರಾಚೀನ ರೂಪದಲ್ಲಿ, ಇಬ್ಬರು ಯೋಧರು ಬಲಗೈಯಿಂದ ಒಂದು ಚಾಕೂವನ್ನು ಪ್ರಯೋಗಿಸುತ್ತಿದ್ದರು ಮತ್ತು ಅವರ ಎಡಗೈಗಳನ್ನು ಒಟ್ಟಾಗಿ ಕಟ್ಟಿರಲಾಗುತ್ತಿತ್ತು.

## ಉಲ್ಲೇಖಗಳು
ವರ್ಗ:ಯುದ್ಧ